ועדת הפנים והגנת הסביבה, כנסת 20, פרוטוקול מספר 242, 2016-07-25 08:45

דוד אמסלם: אני מתכבד לפתוח את ועדת הפנים והגנת הסביבה בנושא תופעת הבולענים באזור ים המלח ודרכי ההתמודדות עימה, ישיבת מעקב.

דוד אמסלם: אני רוצה להכניס אותנו לקונטקסט של הדיון או של המתווה.

דוד אמסלם: אנחנו עשינו שני דיונים בשנה שעברה, ב-14.1 היה סיור ובשנה שעברה, במהלך 2015, עשינו דיון ושם ביקשתי כמה דברים לעשות, אבל בסיור ובדיון שעשינו בים המלח, בעין גדי, ביקשתי מהחברה להגנת ים המלח שתכין לנו איזה שהוא מסמך, גם לגבי הנושא של הבולענים, מה קורה שם מבחינת הקטע התשתיתי וגם בנושא של התושבים.

דוד אמסלם: לפני שתתחיל לדבר, שימי, אני רוצה לחזור לדיון הקודם שעשיתי, הראשון, כדי לבדוק מספר דברים, האם נעשו או לא נעשו.

דוד אמסלם: אני אתחיל בנושא הביטוחים.

דוד אמסלם: האוצר פה?

<אסף וסרצוג: מאגף התקציבים.

דוד אמסלם: אנחנו בדקנו את הנושא של הביטוחים.

דוד אמסלם: אתה מתעסק בנושא ביטוחים?

<אסף וסרצוג: לא.

<אסף וסרצוג: אני מאגף התקציבים.

דוד אמסלם: יש פה ביטוח, נושא אוצר ביטוח?

דוד אמסלם: אתה מבין בנושא ביטוח?

<אסף וסרצוג: לא ממש.

<שירי ספקטור: אנחנו ניסינו, מרכז המחקר והמידע ניסה גם לעסוק בנושא הביטוח, אז פנינו לממונה על הביטוח, הם אמרו לנו שזה אגף תקציבים, מאגף התקציבים גם לא הצלחנו לקבל תשובה.

זאב בנימין בגין: ענבל פה?

דוד אמסלם: סעיף 7 לפרוטוקול שהוצאנו, אני מקריא, 'משרד האוצר יבדוק את טענת מועצה אזורית תמר לפיה אף חברת ביטוח, כולל חברת ענבל הממשלתית, לא מוכנה לבטח את התושבים והיישובים.

דוד אמסלם: לא ייתכן מצב בו חברות ביטוח לא ייתנו מענה לאסון טבע.

דוד אמסלם: על המדינה לקחת אחריות מלאה לנושא הביטוח או לחילופין להנחות את חברות הביטוח כיצד לנהוג'.

דוד אמסלם: בוצע הסעיף הזה?

דוד אמסלם: אתה, כנציג האוצר, בוצע או לא בוצע?

<אסף וסרצוג: אני כנציג אגף תקציבים, אני לא אמון על הביטוח, אני לא יודע לומר האם, צריך את נציגי החשב הכללי והממונה על ה - - -

<קריאה: אני כנציג האזור אומר לך שלא, לא בוצע.

דוד אמסלם: לא בוצע.

דוד אמסלם: אני מבקש לקבוע לי פגישה עם מנהל אגף תקציבים ובכלל מנכ"ל האוצר.

דוד אמסלם: אני מבין שהם שולחים תמיד את הפנוי להובלה הראשון שיש להם, לא קשור בכלל לנושא.

דוד אמסלם: אם בכלל קשור לנושא או לא קשור לנושא.

דוד אמסלם: אני מבקש לקבוע לי פגישה עם מנכ"ל האוצר בנושא הזה.

דוד אמסלם: שימי, אני אעביר לך את רשות הדיבור לגבי הנושא של הבולענים עצמם, אבל לפני כן נשמע את הממ"מ.

דוד אמסלם: בגדול הדיון מבחינתי קצר לבולענים, אבל יותר ארוך לגבי הנושא של המתיישבים, מה עושים עם המתיישבים שם בנושא של הפרנסה והחיים שלהם.

דוד אמסלם: אז בואו נשמע את הממ"מ, הם הכינו לנו מסמך יפה ואחרי זה נתקדם.

<שירי ספקטור: תודה רבה.

<שירי ספקטור: מרכז המחקר והמידע של הכנסת התבקש על ידי היושב ראש לכתוב מסמך בנושא יישום החלטת הממשלה 4254 משנת 2012 והתייחסותה לנושא הבולענים בנושא ספציפי.

<שירי ספקטור: מכיוון שהזמן קצר אני לא אכנס לכל הנקודות שעסקו בהם בדיונים הקודמים וכמובן יעלו היום.

<שירי ספקטור: אני רוצה להעלות שתי נקודות מרכזיות שעלו מהבדיקה שערכנו.

<שירי ספקטור: דבר ראשון, הנושא של ים המלח על נגזרותיו השונות נידון בכמה וכמה החלטות ממשלה ב-15 השנים האחרונות וכן נידון בדוח מבקר המדינה משנת 2009 שעסק באופן ספציפי בנושא הבולענים והתייחס לשני ם2007 ו-2008.

<שירי ספקטור: אחת המסקנות הברורות שעולות זה שחלק ניכר מאוד מהסוגיות שכבר ב-2009 דן בהן מבקר המדינה, שהיו סוגיות כמו השיפוי והביטוח של המועצות האזוריות שכרגע נדונו, הנושא של המחסור במתווה הנדסי ומתווה תכנוני לאזור הבולענים, העובדה שמשרד התיירות הוא המשרד שקיבל את האחריות לטפל במכלול נושאי ים המלח, אבל עוסק בנושא מפריזמה יחסית צרה של תיירות ולא כל כך נוגע בנושא הבולענים, כל אלה עלו כבר בדוח מבקר המדינה בשנת 2009 ולא באו על פתרונם עד היום וגם לא באו על פתרונם באמצעות החלטה 4254.

<שירי ספקטור: כאשר ההחלטה 4254 מ-2012 ברובה לא עוסקת בנושא הבולענים ומאוד חשוב להדגיש את זה.

<שירי ספקטור: מדובר בהחלטה משמעותית בנושא ים המלח עם תקציב גדול של 833 מיליון שקלים לחמש שנים.

<שירי ספקטור: 84% מתוך התקציב מיועד לפיתוח תיירותי ולתמיכה בהקמת מלונות ואטרקציות באזור ים המלח.

<שירי ספקטור: כלומר שהסעיפים שמיועדים ישירות לנושא הבולענים הם מאוד מאוד מצומצמים כשהעיקריים שבהם זה 12 מיליון שקלים למכון הגיאולוגי לנושא הניטור של הבולענים, 122 מיליון שקלים שהוקצו למשרד להגנת הסביבה לשיקום וטיפול סביבתי בתשתיות קיימות שנפגעו כתוצאה מאי יציבות הקרקע ובין השאר גם כתוצאה מבולענים.

<שירי ספקטור: המחלוקת בנוגע לאן צריך ללכת התקציב של המשרד להגנת הסביבה, האם רק למוקדים שיש להם ערכים סביבתיים ונופיים, או גם לתשתיות שנפגעו כתוצאה מהיפערות בולענים במועצות האזוריות נידון פה ואני בטוחה שיידון גם עכשיו.

<שירי ספקטור: בפועל, מנתונים שקיבלנו מהמשרד להגנת הסביבה והוצגו גם במסמך, התקציבים הוקצו למוקדים בעלי ערך סביבתי ונופי ולא לנושא היישובים.

<שירי ספקטור: 300,000 שקל הוקצו להכנת המתווה ששימי דניאל יציג פה שנעשה על ידי חל"י בנושא מתווה להתנהלות באזור הבולענים.

<שירי ספקטור: אני אדגיש מדובר במתווה שמתמקד בעיקר בנושא ההתנהלות ההנדסית, לא מדובר בתכנית הלאומית המלאה שעליה דובר בהחלטת הממשלה.

דוד אמסלם: שירי, החלטת הממשלה דיברה על התושבים גם?

דוד אמסלם: מישהו חשב שם שאולי יש שם כמה תושבים?

דוד אמסלם: חוץ ממלונות ותיירים?

<שירי ספקטור: החלטת הממשלה היא בעיקרה החלטה תיירותית, היא החלטה שעוסקת בתחום התיירות.

<שירי ספקטור: אמנם הכותרת שלה היא כללית לשיקום של אזור ים המלח, אבל הרוב המוחלט, גם של התקציבים, וזה הדבר המשמעותי, עוסק בנושא התיירות והרבה פחות בנושא הבולענים.

<שירי ספקטור: זה מוביל אותי לנקודה האחרונה שעלתה מכל הגורמים - - -

דוד אמסלם: והדיון בממשלה היה על בולענים?

<שירי ספקטור: לא, ההחלטה הייתה בעקבות ההחלטה על קציר המלח שהייתה החלטה קודמת של הממשלה ובעקבות זה היה צורך בהחלטה נוספת שקשורה בתקציבים, גם של טיפול בתיירות, והכניסו את הנושא של בולענים לתוך ההחלטה הזאת.

<שירי ספקטור: כל הגורמים שאיתם שוחחנו במהלך ההכנה של המסמך הזה, וזה כולל גם את המשרד להגנת הסביבה והתיירות וחל"י והתושבים וכולם, אומרים דבר אחד מאוד מאוד ברור, יש צורך בהחלטת ממשלה נפרדת לנושא הבולענים שתעסוק גם בגורם לבולענים, זאת אומרת גם בנושא ירידת מפלס ים המלח, ותעסוק בהשלכות של היפערות הבולענים שכולל גם את נושא הפיצוי לתושבים.

<שירי ספקטור: כל עוד הנושא של הבולענים נבלע בתוך החלטות שקשורות בנושא התיירות ולא מוקצה לו תקציב נפרד והחלטה נפרדת הנושא הזה לא באמת מגיע לפתרון ולכן אנחנו רואים שיש כל כך הרבה - - -

דוד אמסלם: לדעתכם איזה משרד אמור להציף את זה בהחלטת הממשלה?

<שירי ספקטור: הנושא הזה גם עלה הרבה.

<שירי ספקטור: זו השאלה.

<שירי ספקטור: יש גורמים, גם במשרד התיירות עצמו, שאמרו שמשרד התיירות הם לא הגורם המתאים לעשות את זה כי הפריזמה של משרד התיירות היא כמובן תיירותית ואין להם אפילו את כוח האדם המתאים כדי לעסוק בנושא הבולענים, כמו למשל מהנדסים.

<שירי ספקטור: אני בטוחה שגורמים שונים פה מסביב לשולחן יגידו דברים דומים.

דוד אמסלם: תודה.

דוד אמסלם: אמיר הלוי, בבקשה, מנכ"ל משרד התיירות, ואחרי זה שימי.

<אמיר הלוי: בוקר טוב.

<אמיר הלוי: בהמשך למה שנאמר כאן, משרד התיירות, בהמשך להחלטה 4254, פעלנו ביחד עם המשרד להגנת הסביבה בשנים האחרונות, החברה להגנת ים המלח, שהמנכ"ל שלה, שימי דניאל, נמצא פה.

<אמיר הלוי: בצד התיירותי הייתה התקדמות מאוד גדולה, אם זה פרויקט השיקום החופי, שנמצא עכשיו בשלבים מאוד מתקדמים שלו, וכל מי שראה את המתחם המלונאי רואה את ההשקעה התשתיתית המאוד גדולה ומאוד מוצלחת שנעשתה שם, שכל האזור הזה שוקם ועומד בסטנדרטים תיירותיים מאוד מאוד גבוהים.

יעל כהן-פארן: למרות שקציר המלח לא בוצע?

<אמיר הלוי: קציר המלח זה סיפור אחר, זה לא לא בוצע, קציר המלח זה תהליך אחר שאני מאמין שאם תרצו אז אפשר להכין סקירה, אבל זה לא שהוא לא בוצע.

<אמיר הלוי: זה תהליך אחר, מבוקר, ואני מאמין שגם הוא יתבצע.

<קריאה: הוא מקודם בימים אלה, הוא יבוצע.

יעל כהן-פארן: לא בקצב שהוא אמור היה, אבל בסדר.

דוד אמסלם: זה לא הדיון שלנו.

<אמיר הלוי: זה דיון שאפשר להיערך אליו.

דוד אמסלם: הגדרתי את הדיון כבולענים, אז בוא נתקדם.

<אמיר הלוי: סוגיית הבולענים היא סוגיה שאנחנו הבנו שאנחנו צריכים לייצר איזה שהוא מתווה ולחזור ולהמליץ לממשלה איך אפשר לקדם את זה.

<אמיר הלוי: מהבדיקה שלנו כמובן זה נושא מערכתי, לאומי, עם כל חבל הארץ הזה, עם סכנת פגיעה מאוד גדולה, בעיקר המתיישבים, כמובן שיש לזה השלכות על התיירות, על החקלאות, על התחבורה.

<אמיר הלוי: לנו היה ברור שמשרד התיירות, באמצעים שעומדים לרשותו, משרד שהייעוד שלו הוא תיירותי, שיווק תיירות בחו"ל, תשתיות תיירות, לא בסדרי הגודל האלה, כמו שנאמר פה, משרד שרק עכשיו אנחנו עסוקים בגיוס המהנדס הראשון למשרד, לא יכול להוביל פרויקט לאומי כזה גדול.

<אמיר הלוי: נפגשנו מספר פעמים עם מנכ"ל משרד ראש הממשלה, הצגנו לו את התקדמות הפעילות בכל מה שקשור למתווה ובימים אלה גם העברנו לו את המתווה כדי שמשרד ראש הממשלה, כמשרד שצריך לתכלל אירוע בסדר גודל כזה, יחזור לממשלה עם הצעת מחליטים שתהיה באמת תואמת את כל הצרכים ושתופעת הבולענים תהיה מטופלת כמו שצריך.

<אמיר הלוי: אני אומר פה, את החלק שלנו בכל מה שקשור לבולענים והחלטת הממשלה אנחנו מסיימים בימים אלה, סיימנו, ולכן אנחנו פנינו למנכ"ל משרד ראש הממשלה כדי שייקח ויחליט על השלב הבא.

דוד אמסלם: תן לנו בריף קצר לגבי מה סיימתם, מה ההמלצות שלכם?

<אמיר הלוי: אני מציע שמה ששימי יעשה, הוא יציג את זה.

דוד אמסלם: אין בעיה.

דוד אמסלם: אבל לפני כן, לפני ששימי ידבר, אני רוצה לחדד איתך משהו, אמיר, ברמה העקרונית.

דוד אמסלם: אני כרגע לא נכנס לאיך משרד התיירות עושה מה ולמה, האם יש לו מהנדסים, אין לו מהנדסים, צריך להיות לו, אני לא שם.

דוד אמסלם: תופעת הבולענים, אני מניח שאנחנו דנים עליה בזווית של התיירות, זאת אומרת אזור ים המלח בגדול, אנחנו מדברים עליו כאזור תיירותי, אחרת לדעתי גם יישובים לא היו שם.

דוד אמסלם: הם נשענים בעיקר על התיירות, הרי כל הסיפור של התיירות הוא המחולל של כל האירועים שמה.

דוד אמסלם: אז כשאני מנסה לפעמים להחליט עם עצמי איזה גורם אחראי, מי זה אבן הראשה של הנושא, אז אני לוקח את הנושא המרכזי וסביבו יש דברים אחרים, שלא קשורים אליו, אבל היות שהוא הנושא המרכזי אז הוא גם מניע אותם.

דוד אמסלם: אני יזמתי את הדיון לא בזווית של הבולענים תיירות, זה לא מציק לי.

דוד אמסלם: בשביל זה יש שר תיירות ואם מדינת ישראל לא רוצה לטפל בבולענים ובתיירות שלא תטפל, לא בשביל זה אני כינסתי את הדיון.

דוד אמסלם: יכול להיות שאם היה יושב ראש ועדה אחר, שהיה חשוב לו רק הנושא של הבולענים פר אקסלנס, אז הוא היה מקיים את זה פה.

דוד אמסלם: מה שמפריע לי כאן בעיקר בדיון זה הנושא של התושבים שגרים שם.

דוד אמסלם: יש שם תושבים שמדינת ישראל שלחה אותם וכתוצאה מזה שנוצר שם איזה שהוא מפגע טבע, שגם למדינת ישראל יש לה יד ורגל בעניין, לדעתי, זה לא היה דבר שהיה מחויב המציאות, אבל בסוף זה הכול שאלה של כסף והמדינה החליטה לעצור מים כאלה ואחרים, לא חשוב, והיא הביאה את המצב לאן שהוא הגיע, פחות או יותר, או בטח שהיא שותפה לו, התושבים שם שנפגעים, אנחנו עשינו את הסיור שם, אני השתוממתי ממה שראיתי בעיניים.

דוד אמסלם: יש שם תושבים שהתפרנסו מזה.

דוד אמסלם: עכשיו, איך אמרתי?

דוד אמסלם: אם הם היו צריכים לשלם מס הכנסה, מבטיח לך, ארבע ניידות עם 30 חוקרים עוצרים את כל אלה שלא משלמים, אבל פתאום כשצריך לתת להם כסף או לשאול אותם 'חבר'ה, איך אתם מתפרנסים?

דוד אמסלם: ' אנחנו מהאו"ם, אף אחד לא מדבר איתם?

דוד אמסלם: זה לא הגיוני.

דוד אמסלם: לכן אני חושב שמשרד התיירות זה המחולל, למרות הוא לא אמור לטפל בנושא של תושבים, הוא לכאורה לא משרד השיכון או לא משרד הפנים, אבל היות שאנחנו באים מזווית התיירות, וכל נושא, דרך אגב, הוא תמיד בין משרדי, כל נושא שאני נוגע בו, הוא תמיד כולל גם משרד כזה וכזה, אם אתה שואל את עצמך איזה משרד הוא המרכזי כאן אז אני חושב שמשרד התיירות הוא המשרד המרכזי, לכן אתם צריכים לעשות עבודת מטה שכוללת גם את הנושא של היישובים ולהביא אותה להחלטת ממשלה.

דוד אמסלם: זה לא אומר שאתם תעשו אותה, שאתם תממשו אותה, אבל לפחות אתה מביא החלטה אחת שלמה בקומפלט, בגלל שסוגיית הבולענים יצרה מספר בעיות, שאחת מהן היא גם התושבים.

דוד אמסלם: אז האם אתה מקבל את הנחת העבודה הזו?

<אמיר הלוי: אנחנו מבינים שהתיירות פה היא גורם מרכזי, זה לא שאנחנו יוצאים מהתמונה, אנחנו רק חושבים שתופעת הבולענים צריכה התייחסות מקצועית - - -

דוד אמסלם: לא, אתה לא עונה לי.

<אמיר הלוי: רב-מערכתית והתיירות היא בתוך הסיפור.

דוד אמסלם: לא, אתה לא עונה לי.

דוד אמסלם: אני אסביר עוד הפעם, כנראה לא הבנת אותי.

דוד אמסלם: דיברתי הרבה ולא הבנת.

דוד אמסלם: בסוף אני מסכים שצריכה לבוא החלטת ממשלה, לבודד את הסיפור של הבולענים, בגלל שמה שעשו כאן זו בדיחה, לא טיפלו בבולענים, הלכו וטיפלו באזור ים המלח, להקים עוד מלונות, להביא עוד תיירים.

דוד אמסלם: זה לא מעניין, זה לא הסיפור פה כרגע.

דוד אמסלם: אתה רוצה, תשים תקציב על מלונות, אין בעיה, על הדרך הכניסו איזה משהו של הבולענים שגם לא שמו לו כמעט כסף חוץ מהניטור.

דוד אמסלם: אז לכן אני מסכים שצריך להביא החלטת ממשלה, כלום לא זז פה בלי החלטות ממשלה כנראה במדינה הזאת, אז צריך להביא החלטת ממשלה רק בולענים.

דוד אמסלם: לכן אני שואל את עצמי את השאלה, ועכשיו אני חוזר לנאום הקודם שלי, שהיה לפני שלוש דקות, מי מביא את ההחלטה?

דוד אמסלם: הרי עכשיו אנחנו יכולים לדון ולהקים ועדות ומומחים שיפתרו לנו את הבעיה, שנשלם להם, את הבעיה שהיינו משלמים כבר ליישובים והיינו פותרים, אבל לא, רק כדי להחליט מי יביא את ההחלטה לממשלה.

דוד אמסלם: לכן אני שואל האם אתה מבין או מקבל את זה שהיות שהנושא המרכזי הוא משרד התיירות, בעצם אני מבקש שתביאו החלטת ממשלה הוליסטית מלאה, שכוללת גם נושאים שאתם לא מטפלים בהם פר אקסלנס, אבל הם חלק מהנושא הזה?

דוד אמסלם: האם אתה מסכים איתי או שאתה מקבל את זה שחלק מההחלטה זה גם מה שנקרא לייצר חלופות ליישובים שנפגעו כתוצאה ממה שקרה שם עם הבולענים?

<אמיר הלוי: לכן, כמו שאמרתי, נפגשנו עם משרד ראש הממשלה, עם המנכ"ל שם, ואני יכול בפרק זמן שתחליט עליו, אחרי שנשב עם שר התיירות לראות בדיוק איך עושים את זה, מי יוביל את זה, אבל בפירוש אלה השיחות שהיו עם משרד ראש הממשלה, מי המשרד שצריך להוביל את זה.

<אמיר הלוי: אנחנו עשינו את מה שהוטל עלינו בהחלטת הממשלה 4254, זה השלב שסיימנו עכשיו.

<אמיר הלוי: לכן שוחחנו עם מנכ"ל משרד ראש הממשלה, לקבל הנחיות להמשך, כי הם המשרד שצריך להוביל.

<אמיר הלוי: זה לא פעולה תיירותית, זו פעולה, כמו שאמרת, של התושבים, של חקלאות, של תחבורה.

דוד אמסלם: אתה רוצה שמשרד ראש הממשלה ייצר את החלטת הממשלה הזו?

דוד אמסלם: הוא לא ייצר החלטת ממשלה כזו.

<אמיר הלוי: אז לכן אנחנו לוחצים עליו ולכן אנחנו לא יוצאים מהתמונה.

דוד אמסלם: אתה מבין את הטרגדיה שקורית פה?

דוד אמסלם: אנחנו עכשיו מתווכחים ואנחנו יכולים להתווכח שנים מי יעביר את הנייר הזה לממשלה?

דוד אמסלם: והתושבים, הם כל בוקר קמים ונופלת עליהם עוד חתיכת כביש ונופל להם עוד זה והם לא יודעים מה לעשות, ועוד מטע, ואנחנו עדיין מתווכחים?

<אמיר הלוי: אנחנו בפירוש פה נשארים בתמונה, העברנו את המתווה, קבענו עם משרד ראש הממשלה כדי להמשיך, כדי שהסיפור הזה לא ייזרק.

<אמיר הלוי: אבל להגיד היום שאנחנו המשרד שמוביל, אחרי הניסיון שהיה, שמשרד התיירות עשה פעולה, שזה לא בפעילות הליבה של המשרד, אנחנו לא משרד תשתיתי, אז אני לא יודע להגיד לך היום שנכון שאנחנו נוביל את החלטת הבולענים.

<אמיר הלוי: זה דבר שאנחנו צריכים היום עם משרד ראש הממשלה לראות מי המשרד שיוביל את זה.

<אמיר הלוי: יש הרבה גופים במדינת ישראל שיש להם יותר ניסיון בפרויקטים תשתיתיים לאומיים מאשר משרד התיירות.

דוד אמסלם: הבנתי.

דוד אמסלם: הבנתי שאני לא מבין, אז הייתי מבקש, לסיכום שלי, לקבוע לי פגישה עם מנכ"ל משרד ראש הממשלה כדי להבין מה קורה פה בכלל, מי מנהל את העסק הזה ואיך זה מתנהל.

דוד אמסלם: דובי, אתה רוצה להגיד משהו?

דוד אמסלם: אני מתוסכל עד עכשיו, אבל לא משנה.

<דב ליטבינוף: סליחה?

דוד אמסלם: אני כבר 20 דקות בדיון הזה ומתוסכל רק מהתשובות, אבל בוא נתקדם.

<דב ליטבינוף: אני גם, לכן אם אתה רוצה שאני אדבר לפני שימי אני מוכן, כי שימי מדבר על טכניקה, אני רוצה לדבר על משהו אחר.

<דב ליטבינוף: מה שאמרת שזה טרגדיה, זו באמת טרגדיה, אנחנו שנה מהישיבה הקודמת שאתה קיימת כאן והיו לנו תקוות גדולות מאוד ואנחנו עדיין מתבוססים בבולענים שלנו, שנה אחרי והוועדה הזאת היא התקווה, איך אומרים?

<דב ליטבינוף: היחידה שלנו שיקרה משהו.

<דב ליטבינוף: הדברים שמנכ"ל משרד התיירות אמר על הנושא של החלטה נפרדת, היו בהחלטת הממשלה הקודמת שהייתה ב-2012 120 מיליון שקל שההגדרה הברורה שלהם היא טיפול במפגעים כתוצאה מירידת מפלס ים המלח.

<דב ליטבינוף: זה כסף שלא נוצל לשום מפגע.

<דב ליטבינוף: אני לא אומר שזה כל הכסף שצריך להיות ואני לא אומר שלא צריכה להיות החלטה נוספת על הנושא של הבולענים, אבל עדיין מ-2012 עד עכשיו עברו ארבע שנים ואפשר היה לעשות עם ה-120 מיליון שקל האלה פעולות להמשך חיים באזור של התושבים שאתה הגדרת, שאתה אמרת, ולא נעשו.

<דב ליטבינוף: גם היום עוד נשאר כסף.

<דב ליטבינוף: כל יום שעובר אנחנו מגלים מצוקה, או בולען חדש או אזור נוסף שאנחנו צריכים לעזוב אותו.

<דב ליטבינוף: עכשיו אנחנו נמצאים באזור חמי עין גדי, שהיה אזור שקט, וזה מקור הפרנסה אולי התיירותי היחיד שנמצא על חוף ים שנשאר לקיבוץ עין גדי וגם הוא נמצא עכשיו בסכנה.

<דב ליטבינוף: זה המקום היחיד שמגיעים אליו לחוף, היחיד שנשאר, מעין בוקק ועד צפון ים המלח.

<דב ליטבינוף: עכשיו צריכה להתקבל החלטה.

<דב ליטבינוף: אנחנו לא ויתרנו, אבל השאלה אם אתם מוותרים עלינו, אם אתם מוותרים עלינו שאנחנו נמשיך להיות שם, כי בלי פרנסה אי אפשר להיות שם.

<דב ליטבינוף: כמו שאתה אמרת ואמרת את זה נכון, הפרנסה היחידה או המרכזית זה תיירות וקצת חקלאות.

<דב ליטבינוף: בלי פרנסה האנשים לא יכולים להמשיך לחיות שם.

<דב ליטבינוף: ובלי עזרה ממשית ובלי התגייסות ממשית של המדינה זה אומר שאתם ויתרתם עלינו.

<דב ליטבינוף: גם היום יש פרויקטים לשיקום, כספים שהיו מיועדים לשיקום של פרויקטים תיירותיים באזור שנעצרו, מסיבות לא רלוונטיות.

<דב ליטבינוף: הם נעצרו מלהגיע מסיבות לא ענייניות, פשוט לא נתנו אישור להעביר את הכסף, על פרויקטים שכבר היו צריכים להיות בפועל.

<דב ליטבינוף: מסיבות הזויות לחלוטין.

<דב ליטבינוף: זו אחריות של משרדי הממשלה, מפה צריכה לצאת החלטה, זה לא רק מי מוביל את החלטת הממשלה הבאה על הבולענים, אלא שצריך להקים פורום מנכ"לים שהוא ייעודי וספציפי לטפל בהתיישבות ובאנשים שנמצאים במקום הזה.

<דב ליטבינוף: בלי התיישבות המקום הזה גווע, זה לא התייבשות של ים המלח.

<דב ליטבינוף: התייבשות של ים המלח זו התייבשות של העולם, תקראו בקבלה, כתוב.

דוד אמסלם: תגיד לנו איפה בקבלה בדיוק.

<דב ליטבינוף: אני אראה לך, אתה תראה.

דוד אמסלם: הדיון כרגע, דובי, הוא בולענים בים המלח והנגזרות שלו.

דוד אמסלם: אם לא היו בולענים אז לא היינו עושים את הדיון, בטח לא במתווה הזה.

דוד אמסלם: שימי, בבקשה.

<שמעון דניאל: לפני שאני מתחיל אני רוצה הערה כללית לגבי החלטה 4254.

<שמעון דניאל: אני חושב שצריך לומר פה שהחלטה 4254 בעיניי היא החלטה משמעותית, דרמטית, לא מובנת מאליה.

<שמעון דניאל: היא אולי לא מושלמת, כן, היא לא מושלמת, אפשר היה לעשות יותר, אבל היא החלטה דרמטית שהביאה לאזור הזה השקעה בהיקפים שלא היו מעולם בדיוק במקומות שמדברים עליהם שהם מוקדי התעסוקה והחיים באזור, זה תיירות, נופש, בעיקר בדברים האלה, לייצר שם מקומות עבודה, והיא גם מטפלת באתרים ובמוקדים שהם בלב העניין הזה של תיירות, נופש, טבע, מה שמכניס שם חיים ותעסוקה לאזור הזה.

<שמעון דניאל: ואני אומר, היא לא מושלמת.

<שמעון דניאל: היא גם תקצבה את המכון הגיאולוגי שעושה עבודת קודש ועושה עבודה מעולה, קיבל כסף ועושה עבודה, אני אומר לכם, אני מחמיא ואני ממשיך להחמיא, שאנחנו מתבססים עליה וגורמים אחרים מתבססים עליה בעניין של הניטור והמעקב.

<שמעון דניאל: צריך לעשות שם עוד רמה, זה מספיק?

<שמעון דניאל: התשובה היא לא.

<שמעון דניאל: צריך להמשיך את זה?

<שמעון דניאל: התשובה היא ודאי, כי הכסף נגמר השנה.

זאב בנימין בגין: לא זאת הבעיה, שימי.

זאב בנימין בגין: המכון הגיאולוגי מיצה את תקציבו והאחרים, לא כולם מיצו את תקציבם.

זאב בנימין בגין: יש כסף, קודם כל נמצה את התקציב.

<שמעון דניאל: אני לא בקי בשורות התקציב, אני רק אומר, זה לגבי ההחלטה ואני חייב לומר שמבחינת ההחלטה הזאת, אני אתייחס עכשיו לדברים שנעשו, ההחלטה ממומשת על כלל מרכיביה.

דוד אמסלם: לגבי הנושא של ניטור ים המלח, זו סוגיה שרציתי לדבר, התקציב נגמר בנושא של הניטור, הוא היה כ-30 מיליון שקל לחמש שנים - - -

<שמעון דניאל: 12.

דוד אמסלם: אני רואה את זה כדבר דרמטי כרגע, בלי קשר לבולענים.

דוד אמסלם: הניטור בוודאי הוא דבר שצריך להיות רציף ומתמשך, לכן אני מבקש אתכם אחרי זה לדבר ביניכם, אני רוצה לראות את זה בתקציב 2017-18 בכל מקרה.

דוד אמסלם: לא קשור עכשיו לבולענים.

זאב בנימין בגין: דודי, אנחנו מדברים על תקציב חמש שנתי.

זאב בנימין בגין: שנתיים להסתכל זה - - -

דוד אמסלם: בסדר, אין בעיה.

דוד אמסלם: כרגע אין כלום לשנה הבאה.

<שמעון דניאל: ההחלטה ממומשת על כלל מרכיביה.

עבדאללה אבו מערוף: שהתקציב לא יילך - - - אם התקציב יילך לאן שלא צריך.

עבדאללה אבו מערוף: הבולענים, מה זה תיירות?

עבדאללה אבו מערוף: זה בכלל.

עבדאללה אבו מערוף: מניעה של הבולען, זה מה שצריך כסף, לשם, לא לתיירות.

עבדאללה אבו מערוף: תיירות, יהיו יותר בולענים לא תהיה תיירות בכלל.

דוד אמסלם: בבקשה, שימי.

<שמעון דניאל: אז אני אומר, ההחלטה ממומשת ומבוצעת על כלל חלקיה, גם על ידי חל"י, גם על ידי המשרד להגנת הסביבה, כל אחד בצד שלו.

<שמעון דניאל: כמו שאמרתי, יכול להיות שהיא חסרה, אבל היא ממומשת ורואים גם את הדברים בשטח.

<שמעון דניאל: כל מי שיגיע לים המלח יראה איך ניצלו את ההזדמנות של אותה החלטה על הקציר ומינפו את כל העניין הזה.

<שמעון דניאל: בנושא של הכנת המתווה, אנחנו סיימנו את הכנסת המתווה והוא הוגש, כמו שתיאר אמיר, כדי שימשיכו לקדם אותו.

<שמעון דניאל: הוא בפירוש מצביע על הצורך המאוד חשוב למנות גוף שיהיה אחראי, יתכלל את העניין הזה, כמובן אחריות זו לא חוכמה, אבל שיהיו בידיו כל הסמכויות וכל האמצעים לממש את זה, כי אחרת זה לא שווה.

<שמעון דניאל: זה נושא שהוא חוצה משרדים, אבל צריך מישהו שיתעסק עם העניין הזה ויהיה גם כתובת לתושבים, כי הבעיות הן דינמיות, זה מתפתח, זה לא נגמר.

<שמעון דניאל: זה לא שאתה נותן פתרון ועכשיו נגמר.

<שמעון דניאל: הבולענים נפערים, הם ימשיכו להיפער ואחת המסקנות של העבודה היא שכנראה, לא כנראה, בולענים ימשיכו להיפער, אנחנו לא נוכל למנוע את ההיפערות שלהם, אנחנו מבינים שלהילחם בתופעה ולעשות בנייה באזורי בולענים ולעשות שם חיים זו טעות.

<שמעון דניאל: לפעמים אין ברירה, אז למקרים האלה המתווה הזה נותן את הפתרון והוא מציע מתכונת להתנהלות תכנונית והנדסית לאירועים של אין ברירה, של חייבים וזה היה אחד הפערים המשמעותיים של הרשויות וכבר חלק ממנו אומץ על ידי מינהל התכנון, אגף תקינה והיתרי בנייה, ויצאו טיוטות להתייחסות כדי למסד את הנהלים האלה, כדי שיהיו למועצות כלים פרקטיים וממשיים לעניין הזה.

<שמעון דניאל: העבודה גם מציעה, מעבר למתווים, להתנהלות התכנונית וההנדסית, שורה של המלצות לגבי המשך העיסוק מבניית תכנית עבודה, למי שיעסוק בזה.

<שמעון דניאל: זה מופיע בתכנית, אבל בפירוש זה מתחיל עם החלטת ממשלה שתטיל את זה על מישהו, תגיד לו 'אתה אחראי, אלה הסמכויות שלך, אלה האמצעים שלך, קדימה, תיסע'.

דוד אמסלם: שימי, מי לדעתך צריך להיות אחראי?

<שמעון דניאל: אנחנו עסקנו בזה.

<שמעון דניאל: משרד התיירות, אני מקבל את התפיסה שאמרה, וזו הייתה תפיסה נכונה, שמי שיש לו משהו מז'ורי הוא יהיה המחולל העיקרי.

<שמעון דניאל: אנשים לא מבינים, מה פתאום משרד התיירות התעסק עם הגנות ים המלח, מה הוא קשור?

<שמעון דניאל: זה גם פרויקט תשתיתי, אבל זה היה אירוע שאמרו שלב העניין הוא תיירות, בואו נעטוף סביבו את העניין וזה הצליח, זה הלך.

<שמעון דניאל: זה לא דומה לעניין הבולענים ואני מבין את ההתנגדות של משרד התיירות וגם המשרד להגנת הסביבה הוא באותה - - - במציאות הסבוכה הזו אני מבין שצריך לבחון.

<שמעון דניאל: יש היום שני מקומות, או מקום אחד עיקרי, אולי משרד התשתיות שתחתיו נמצאים רוב הגופים שעוסקים בקרקע, מהמכון הגיאופיזי דרך המכון הגיאולוגי, אולי.

<שמעון דניאל: צריך לבחון אצל מי יש את המסה המרכזית, הגרעין המרכזי של הגופים המומחים, לתת לו גוף ביצוע, כי אתה צריך גם גוף ביצוע בשטח, שיכירו את מה שקורה שם, להגיד לו 'זה גוף הביצוע שלך' ולעשות את זה.

<שמעון דניאל: צריך לקבל פה החלטה.

<שמעון דניאל: אין פה החלטה שהיא 100% נכונה, אבל אלה הכיוונים, אם אתה שואל אותי, שצריך ללכת בהם.

<שמעון דניאל: זו לא עבודה ארוכה, אפשר לעשות את זה בהתדיינות פשוטה וזה צריך להיות בהסכמה, אי אפשר לכפות את זה על משרד, 'אתה עושה את זה' וזהו.

<שמעון דניאל: זה לא עובד ככה, צריך לעשות את זה בהסכמה, כי מי שעוסק בזה צריך לעסוק בזה באהבה ובהבנה, אחרת התושבים לא יקבלו מענה.

<שמעון דניאל: אלה הדברים.

דוד אמסלם: בכלל אני כופר בעמדה בסיסית, אנחנו פה לא תכנית כבקשתך בממשלה.

דוד אמסלם: אלה פקידים שמקבלים משכורת, זה לא מתנדבים, אז צריך להנחות את גוף שאתה חושב שהוא הכי מתאים, זה לא בהסכמה ולא לא בהסכמה, פשוט בהנחיה.

דוד אמסלם: ככה זה עובד, לפחות בעולם שלי.

איתן ברושי: בוקר טוב, תודה ליושב ראש, חברי הכנסת, חבריי מהיישובים.

איתן ברושי: אני שותף עם היושב ראש ליוזמה וזה באמת לוקח הרבה זמן, אבל בכל זאת הדיון הזה מתקיים, אני חושב, בעיתוי שצריך להשפיע על תקציב 17'-18'.

איתן ברושי: אני רוצה להגיד לך, דודי, שאפשר לחלק את הנושא הזה לשני חלקים, בעיניי.

איתן ברושי: החלק של התיירות הוא חלק של הרמה הלאומית, האזור הזה כולו, כולל מצדה, זה אתר תיירות ברמה הכי גבוהה, ים המלח, הוא משרת את עם ישראל.

איתן ברושי: הוא לא משרת רק את מי שגר לאורכו - - -

דוד אמסלם: אתה בא להסביר לנו עכשיו את החשיבות של העניין?

איתן ברושי: כן, אני רוצה להסביר למה לחלק את - - -

דוד אמסלם: זה דיון שלישי, תזכור.

דוד אמסלם: אל תבזבז לי את הזמן על למה זה חשוב.

איתן ברושי: אבל אתה מבזבז לי, אני רוצה להגיד לך מה הפתרון.

איתן ברושי: הפתרון הוא שצריך להפריד בין התיירות ליתר.

איתן ברושי: היכולת של היישובים, במקרה זה עין גדי ומצפה שלם, הם לא התבססו רק על תיירות, יש שם חקלאות, יש שם חברה, יש שם חינוך, יש שם יישובים שיש להם צורך בקיום במונחים הרחבים ואתה היית שם וראית.

איתן ברושי: לכן אני חושב שצריך לחלק את זה לשניים, את האחריות הכוללת, אחריות אחת שקשורה ליישובים ומה שקורה בהם, כולל חקלאות ומה שקורה בחצר של היישוב, שהרבה אנשים איבדו את האמון ביכולת להישאר שם, ובין התיירות, שהיא תשתית לאומית שהיא רחבה מצרכי היישובים, שחלק מהפרנסה שלהם היא בתיירות.

איתן ברושי: אני הייתי מחלק את זה לשני חלקים, לא שווים.

איתן ברושי: הייתי אומר שמשרד החקלאות ופיתוח הכפר, ויושב פה יואב, הוא צריך ויש לו את הכלים לטפל באוכלוסייה, בחצר, בחקלאות, שהיא ענף מרכזי במקומות האלה והיא חוסלה במידה רבה, במים ובנושאים נוספים.

איתן ברושי: ומשרד התיירות, שלפי דעתי הוא צריך, לא צריך להקים גופי ביצוע חדשים, זה לבד יתקע אותנו, משרד התיירות, אמיר, צריך לטפל בחלק התיירותי, שיש לו גם השפעה על חיי התושבים ומשרד החקלאות צריך לטפל בחיי התושבים שהם לא רק תיירות, לרבות שאלות שקשורות לחצר ולתכנון ומה שנאמר פה.

איתן ברושי: הדרישה של משרד התיירות מוכרת לי, מנכ"ל משרד ראש הממשלה לא יופתע אם תיפגש איתו, לעומת זה התושבים נשארים בסימני שאלה גדולים מדי.

איתן ברושי: יש פה גם נציג של מפעלי ים המלח, דודי, בזמנו היה ויכוח, גם בוועדת הכספים, שאני יושב שם, לאן הולכים הכספים של ים המלח, יש להם, על פי שישינסקי, סכומים גדולים של כסף.

איתן ברושי: אני חושב שהם היו צריכים ללכת גם לנושאים הללו.

איתן ברושי: כתוב שם שזה הולך לנגב.

איתן ברושי: אני התעקשתי שיהיה כתוב גם לים המלח, אז אמרו לי, גפני ושות', ים המלח זה גם נגב.

איתן ברושי: אני חושב שיש מקור כספי לאוצר, לים המלח יש אחריות למה שקרה שם ולכן לפי דעתי המקור של ים המלח צריך לשרת יצירת מקומות עבודה, פעילות חברתית, חינוכית ולא רק סתימת הבורות.

איתן ברושי: אמר בני בגין, הגיאולוג, שאין לנו פתרון לבולענים, מספרם הולך וגדל והפתרון רחוק.

איתן ברושי: הבעיה היא לא המכון הגיאולוגי, הבעיה היא להשאיר את האנשים במקום, ופה אני מכבד את דבריו של יושב ראש הוועדה, ולכן אני מציע, ובזה לסכם, שבתקציב 17'-18' יהיה סעיף ויהיה תקציב ייעודי, כפי שביקש דב, ויושב פה אריה, ראש מועצת מגילות, להתייחסות לנושאים.

איתן ברושי: יש פה דוחות של הפיצויים הנדרשים כדי להשלים ולכסות על פערים שנוצרו בחיי התושבים והיישובים שאינם קשורים להשלמת אתרי התיירות שרובם בידי שאול גולדשטיין, רשות הטבע והגנים, היא קבעה את סדר העדיפות.

איתן ברושי: כלומר המדינה התייחסה לאתר התיירות ופחות לאתר ההתיישבות.

דוד אמסלם: תודה רבה.

דוד אמסלם: אני רוצה לחזור חזרה למשרד להגנת הסביבה.

דוד אמסלם: ב-122 מיליון שקל מה עשיתם עד היום ומה היתרות שם?

<רם אלמוג: קודם כל בוקר טוב.

<רם אלמוג: איכשהו אנחנו מגיעים לאותה סוגיה שוב ושוב והדבר הזה נידון כבר בפעם הקודמת ואמר חבר הכנסת בני בגין, אי אפשר להילחם בבולענים, אלא ללמוד לחיות לצדם.

<רם אלמוג: אני מתנצל אם אני לא מצטט בדיוק את הדברים.

זאב בנימין בגין: לא, אתה אומר את זה יותר טוב.

<רם אלמוג: קטונתי.

<רם אלמוג: זה היה לפני יותר משנה.

<רם אלמוג: החלטת הממשלה, ואני מזכיר, באה בעקבות קציר המלח - - -

דוד אמסלם: זאת לא השאלה.

דוד אמסלם: 122 מיליון השקל, מה עשיתם?

<רם אלמוג: כן, אני מגיע לזה.

<רם אלמוג: בתחילת הדרך הוכנה תכנית די מפורטת שעונה ליעדים שהוגדרו בהחלטת הממשלה והיעדים הם טיפול בתשתיות ומשאבים סביבתיים, צריך להגיד סביבתיים, זה טיפול סביבתי, ולא טיפול בתשתיות שהן כהגדרתן תשתיות.

<רם אלמוג: למשרד להגנת הסביבה אין לא נגיעה ולא ידע בנושא תשתיות, לא בכבישים, לא בקווי חשמל וכו', ולכן גם, נניח, בהנחה שזו הייתה המטרה - - -

דוד אמסלם: רם, אין לי הרבה זמן, תענה לי על השאלה שלי, אני לא מבקש פה נאומים לאומה.

דוד אמסלם: 122 מיליון שקל, מה עשיתם ומה היתרה?

דוד אמסלם: נו, דבר.

<רם אלמוג: אז אולי אני אתן את ה - - -

דוד אמסלם: בבקשה, שאול, מישהו שיענה.

<שאול גולדשטיין: בוקר טוב לכולם.

<שאול גולדשטיין: רק להזכיר בשתי מילים את מה שעמד מאחורי הרציו, בעצם דיברו על העשרת התיירות לאזור ים המלח, מתוך מה שאתה שואל, כמובן שהתעסוקה והתיירות שזורים זה בזה.

<שאול גולדשטיין: מאחר שבאזור ים המלח עיקר הפרנסה שלהם היא תיירות ומאחר שכל המטעים של התמרים הולכים ומתייבשים בגלל הבולענים אז החוזק העיקרי שם זה התיירות.

<שאול גולדשטיין: מאחר שכך החליטה הממשלה על תקציב של כמעט מיליארד שקל, שמחולק, אם אני זוכר את המספרים נכון, 830 מיליון שקל לתשתיות בתי מלון ועוד 122, 12 זה המכון הגיאולוגי וכ-110 מיליון שקל לתשתיות לאותם בתי מלון שייבנו, כי מה שקורה היום בים המלח, זה יגידו במשרד התיירות, זו תיירות שנכנסת לבית המלון ולא יוצאת ממנו.

<שאול גולדשטיין: כמות הפרנסה שאתה יכול להביא לפריפריה בצורה כזאת היא מצומצמת.

<שאול גולדשטיין: לכן פעם ראשונה, לדעתי בחוכמה רבה - - -

דוד אמסלם: מי הביא את החלטת הממשלה, איזה משרד?

<אמיר הלוי: התיירות והגנת הסביבה.

דוד אמסלם: הם הצליחו לדבר ביניהם אז?

<אמיר הלוי: כן, מיסזניקוב וארדן היו ביחד בממשלה.

דוד אמסלם: כל הכבוד.

<שאול גולדשטיין: היו ימים טובים.

<שאול גולדשטיין: והחלק של ה-110 מיליון שקל הלך לביצוע פרויקטים של תשתיות ואטרקציות וכל מיני דברים על מנת להביא את התיירים.

<שאול גולדשטיין: דרך אגב, 110 מיליון שקל בניהול של גוף שנקרא ועדת השלושה, שזה אוצר, הגנת הסביבה והתיירות, אנחנו גוף הביצוע ואנחנו למעשה כמעט התחייבנו על כל ה-110 מיליון שקל.

<שאול גולדשטיין: להבדיל ממה שנאמר כאן, הבירוקרטיה הישראלית, כל דבר שאתה מתכנן, עד שאתה מקבל אישורים לוקח המון המון זמן, מדובר על כארבע שנים, ארבע השנים האלה זה לשבור קירות מבטון כדי להתקדם ובתב"ע הפשוטה ביותר, בהיתרים הפשוטים ביותר, מערימים עלינו קשיים בלבנות טרסות, האזור מערים קשיים בלבנות טרסה קטנה.

<שאול גולדשטיין: זה פשוט לא יאומן.

<שאול גולדשטיין: אבל בסוף התגברנו על רוב הקשיים.

<שאול גולדשטיין: הכסף כולו כמעט, מעל 90% מיועד כולו לתשתיות תיירות.

<שאול גולדשטיין: בוצעו חלק מהתשתיות, אפשר לבוא לראות שם.

<שאול גולדשטיין: בקו תחתון אני חייב להגיד שני דברים נוספים.

<שאול גולדשטיין: האחד, כמות התיירים באזור ירדה דרמטית, משתי סיבות, סיבה אחת ביטחונית, אחרי צוק איתן, שהשפיעה על כל התיירות בישראל.

<שאול גולדשטיין: סיבה שנייה זה השינויים בכביש, בגלל הבולענים בכביש 90 הכביש הוסט, נהיו פקקים בכביש, עד היום הכביש הוא במעקף כזה והתיירים פחות ופחות מגיעים.

<אמיר הלוי: סיבה שלישית, המשבר ברוסיה.

<שאול גולדשטיין: סיבה שלישית, המשבר ברוסיה.

<שאול גולדשטיין: שתבינו, האתרים לאורך ים המלח הם מהאתרים החשובים ביותר במדינת ישראל.

<שאול גולדשטיין: מדובר על מצדה, על קומראן, שזה אתר דגל לתיירות החוצניקית, עינות צוקים זה אתר דגל לתיירות הישראלית והפלסטינית, עין גדי ונחל בוקק, שהם קריטיים לבתי המלון שם.

<שאול גולדשטיין: כל המקומות האלה, אצלנו יש ירידה במספרים.

דוד אמסלם: מתוך ה-110 מיליון שקל, הוצאתם בפועל כמה?

דוד אמסלם: 40 מיליון?

<שאול גולדשטיין: מה שהוצאנו בפועל - - -

דוד אמסלם: עוד מעט אני אשאל אותך כמה בפועל, כמה יש לכם התחייבויות בצנרת.

<שאול גולדשטיין: בפועל 30-40 יצא מהכיס, התחייבויות יש כמעט על הכול, כי זה חוזה.

<שאול גולדשטיין: אתה מתחיל לבנות בניין, שמת את היסודות שלו אז שילמת רק 1,000 שקל, אבל הבניין כולו עולה מיליון שקל, אז מה תחשיב?

<שאול גולדשטיין: את המיליון שקל.

דוד אמסלם: מתי לדעתך תצליחו לממש את התקציב?

<דב ליטבינוף: כמה נשאר פנוי?

<דב ליטבינוף: על הכול יש התחייבות?

דוד אמסלם: דב, תן לי.

<דב ליטבינוף: הכול לרשות הטבע והגנים, שום דבר לא נשאר לטפל בנושא שהוא החלטת ממשלה?

<שאול גולדשטיין: אני שמח שכבוד ראש המועצה מתעניין, אבל - - -

<דב ליטבינוף: אתה גם אמרת דברים לא מדויקים.

<שאול גולדשטיין: דב, אל תיתן לי לתת לך מחמאות למה שאתה אמרת.

<שאול גולדשטיין: בעקבות הסיור שלך, הסיור שלנו, של הוועדה, אנחנו הסטנו חלק גדול מהתקציבים לדברים שראינו מהיישובים שבאו בבקשות ובצרכים כאלה ואחרים.

<שאול גולדשטיין: למשל, אני אתן לך דוגמה קטנה, צריכים מים.

<שאול גולדשטיין: אין מים שם, האזור לא מחובר למערכת המים הארצית, צריכים לעשות שם קידוח מים, הקידוח הזה מה קשור לרט"ג?

<שאול גולדשטיין: אנחנו אמרנו, חלק מהתקציב הזה נסיט לטובת הדבר הזה.

<שאול גולדשטיין: שוב פעם, גם הדבר הזה לא התקדם ולא בגללנו.

<שאול גולדשטיין: אנחנו הסטנו חלק מהתקציבים, בעקבות מה שאמרת, לשיתופי פעולה עם היישובים.

<שאול גולדשטיין: באמת, אמרנו, יאללה, מה שצריך אפשר לעשות, אבל בסוף זה אזור ש - - -

זאב בנימין בגין: שאול, מה זה שיתופי פעולה?

זאב בנימין בגין: תן לי דוגמה אחת, שאני אבין.

<דב ליטבינוף: בגלל זה יצאתם עם מי - - -

דוד אמסלם: דב, אני אוציא אותך.

זאב בנימין בגין: דוגמה, רק שאני אבין.

דוד אמסלם: הוא נתן את הדוגמה של הקידוח של המים למשל.

<שאול גולדשטיין: דוגמה, קידוח צרויה, קידוח מים.

דוד אמסלם: אתה יודע מה מפתיע אותי במה שאתה אומר?

דוד אמסלם: איך מתנהלת המדינה.

דוד אמסלם: אתה צריך לקדוח מים?

דוד אמסלם: עוד מעט תעשה לו הסעות לבית ספר, בגלל שיש לו בעיה.

דוד אמסלם: באותו כסף.

דוד אמסלם: אתה מבין לאן הגענו?

דוד אמסלם: לא שאני חושב שאתה טועה, אני חושב שאתה אחלה, אבל תבין איך המדינה מתנהלת.

דוד אמסלם: הקצו 110 מיליון שקל, בלי פוקוס, ואם ניתבו אותם אז לא ניתבו אותם נכון ולא באופן מדויק, נתנו את זה כנראה באיזה שהוא נושא ואז אתה נכנס פנימה ואתה מתחיל לשחות עם הבעיות של האנשים, ובצדק, אתה מתחיל לנסות לפתור את הבעיות של האנשים.

דוד אמסלם: אתה מוצא את עצמך עוד מעט קודח להם את המים.

<שאול גולדשטיין: קודח מים, סולל להם כבישים.

דוד אמסלם: כן, מביא להם מורים.

<שאול גולדשטיין: הכנה לחקלאות, כל מיני דברים.

<שאול גולדשטיין: לא נעים לדבר, בדיוק מה שאמרת.

<שאול גולדשטיין: אבל דבר אחד אני חייב להגיד בסוף, זה שאין לי ספק בדבר אחד, שאם האזור הזה היה מגיע למצבו הנוכחי נגיד תיאורטית, בתוך שבוע, נגיד שהייתה קורית איזה רעידת אדמה וזה היה קורה תוך שבוע, זה היה נקרא אזור מוכה אסון, כולם היו מתלבשים, מקימים ועדה, שמים כסף ו - - -

דוד אמסלם: עד שהיו הולכים מהטלוויזיה.

<שאול גולדשטיין: בגלל שהולכים לאט לאט לאט לאט, האזור הזה - - -

דוד אמסלם: אל תדאג, אני עשיתי פה גם דיון לגבי הנושא של העוטף, למה לא מקיימים את אותה החלטת ממשלה.

דוד אמסלם: אל תדאג, יש טלוויזיות, הסיפור משתנה בשנייה.

זאב בנימין בגין: אני מבין מדבריך, שאול, שבעקבות סיור הוועדה נודע לכם על צרכים מסוימים ביישובים ונעניתם.

זאב בנימין בגין: אני לא יודע מי הכתובת לשאלתי, אולי שימי, שריכז את הדוח, האם ברמה הממשלתית יש מיפוי של כלל הצרכים של היישובים באזור, נגיד באופק תכנון 2035.

זאב בנימין בגין: 2020 זה גם כבר - - - האם יש מיפוי כולל של הצרכים כדי שנוכל לראות מה הם כלל הצרכים, איך לאזן ביניהם בתקציבים, סדרי עדיפויות, מה יותר דחוף.

זאב בנימין בגין: אני שואל האם יש מיפוי כזה, האם יש רשימת צרכים שהגישו היישובים, שהגישו המשרדים.

<שמעון דניאל: לגבי הבולענים או בכלל?

זאב בנימין בגין: לאו דווקא.

זאב בנימין בגין: צריך לראות את התמונה בכללותה, מזה לנסות להבין מה הוא בהשפעה ישירה של הבולענים, לא בטוח שזה עכשיו הכי חשוב ולראות איך מקדמים.

זאב בנימין בגין: אבל זו תכנית, אפילו לא של חמש שנים, אבל צריך להתחיל מהבנת הצורך.

זאב בנימין בגין: ככה אני רואה את זה.

<שמעון דניאל: בכובעי הקודם, בכובע הקולגיאלי שלי לדב ולאריה, משרד הפנים הוא אחראי על המועצות, הוא אחראי על היישובים, משרד הפנים היה צריך - - -

זאב בנימין בגין: לא, אני לא מחפש אשמים.

זאב בנימין בגין: שאלתי האם יש דוח, האם יש שלושה-ארבעה עמודים שבהם מרוכזים הצרכים, מתורגמים לתקציב ולדחיפות.

דוד אמסלם: לא הבנת על מה הדיון כאן עכשיו?

דוד אמסלם: מי עושה את הדוח ומי מגיש אותו גם.

דוד אמסלם: זאת השאלה כרגע.

זאב בנימין בגין: אבל זה מוביל לזה.

דוד אמסלם: מה מוביל?

דוד אמסלם: הנה אנחנו מדברים שנה, ישנה החלטת ממשלה, אין לי מושג מה הפריזמה שהיא באה לטפל בה, אבל בוודאי אני מבין שהיא לא באה מפריזמת הבולענים, היא באה מהפריזמה של התיירות, כי הממשלה חשבה שזה יכניס לה כסף, לכן הם עשו את זה.

דוד אמסלם: הם לא מטפלים בבעיות, הם מטפלים בדבר שמביא כסף.

דוד אמסלם: אז פתאום יש בעיה, אז זה לא מטפל וזה לא אני, אבל מה לעשות ובעיה בדרך כלל היא מורכבת - - -

עבדאללה אבו מערוף: סליחה, זה לא יכניס לממשלה כסף, זה יכניס לבעלי התיירות.

דוד אמסלם: יש חלק מהבעיות שהן מורכבות, שחלק זה משרד הפנים וחלק זה משרד התיירות וחלק זה משרד התשתיות ומישהו צריך לדבר עם הדברים האלה ולרכז אותם.

דוד אמסלם: אבל כרגע זה מה שקורה, כאילו עכשיו ועדת הפנים מנהלת את הממשלה.

דוד אמסלם: זה תפקיד של ראש הממשלה, מנכ"ל משרד ראש הממשלה.

דוד אמסלם: בדיוק מה שהוא צריך ל - - - אבל מה?

דוד אמסלם: הוא מחכה שאני אעשה פה דיון?

זאב בנימין בגין: אבל הוא קיים דיון עם - - -

דוד אמסלם: עם מי הוא קיים דיון?

דוד אמסלם: למה אין החלטת ממשלה עכשיו?

דוד אמסלם: הנה עכשיו הולכים לתקציב 17'-18', זו עבודת מטה שצריך לעשות אותה כמה חודשים.

דוד אמסלם: אז מה, עכשיו אנחנו מגיעים לדיוני התקציב ומה יהיה?

דוד אמסלם: אני צריך לבקש מהאוצר שקודם כל ימשיך לתקצב בכמה מיליוני שקלים לפחות את הסיפור הגיאולוגי, כדי שנמשיך לנטר, שנדע עוד מעט איפה נופל הבור הבא.

דוד אמסלם: אז על זה בדיוק בוכה הנביא.

דוד אמסלם: אני חשבתי שאחרי הדיון שעשינו זה יתניע פה איזה שהוא מהלך, לא משנה איזה מנכ"ל היה, הוא ייקח את הנושא ויזיז אותו קדימה.

דוד אמסלם: דרך אגב, זה בדיוק מה שאני עושה, אף אחד לא בא, אני שמעתי על הנושא, אני לוקח אותו ומתלבש עליו.

דוד אמסלם: קודם כל אני באמת חושב שמנכ"ל רוה"מ צריך לבוא ולרכז את עבודת המטה, אבל גם אתה, אמיר, אם אתה פה, דחוף את זה גם אתה.

<אמיר הלוי: זה מה שאנחנו עושים, בגלל זה אני פה.

דוד אמסלם: זה מתסכל אותי שאנחנו ממשיכים לדון על זה.

דוד אמסלם: התחלנו משנה שעברה והשנה ואם אני אמשיך ככה זה כנראה יהיה גם בשנה הבאה והבולענים ימשיכו והתושבים ימשיכו לקרוס והכול בסדר.

זאב בנימין בגין: בעיית הבולענים היא חלק מן הבעיה.

זאב בנימין בגין: אני אבקש לשים לב לכך, שלא קיבלתי תשובה לשאלתי.

זאב בנימין בגין: אני מבין אם כך שאין מיפוי כולל של צרכים, אלא אם כן תהיה תשובה אחרת.

<רם אלמוג: אני אגיד על זה משהו.

<רם אלמוג: חד משמעית לא, לשאלתך, אין כזה מסמך ואני לגמרי מסכים עם עמדתך.

זאב בנימין בגין: בהחלטה של 2012 זה לא נדרש, זה לא היה חלק מההחלטה?

<רם אלמוג: לא, חד משמעית לא, ואני לגמרי מסכים עם עמדתך.

זאב בנימין בגין: אין לי למי לבוא בטענות, ב-2012 הייתי חבר הממשלה.

<רם אלמוג: רק להזכיר שטרום קבלת החלטת הממשלה הזאת פנה השר גלעד ארדן לראש הממשלה במכתב שאני יכול להעביר אותו אליכם, בבקשה שיתקיים דיון עקרוני בממשלה על מנת שמנכ"ל משרד ראש הממשלה, כמו שאתה אומר, יקבל החלטה ויתכלל את הנושא, כי להזכיר, גם אם משרד התיירות יקבל את האחריות, צריך לזכור, יש פה את אחת מאושיות התעשייה במרחב הזה.

<רם אלמוג: האם משרד התיירות יכול לתכלל את מה שקורה לתעשייה שנמצאת כאן?

<רם אלמוג: יושב פה, אני לא צריך לסנגר בשמו, הוא יכול להגיד מה המשמעויות הכלכליות של מרדף אחרי ירידת המפלס ולזכור שירידת המפלס היא לא רק בולענים, היא בעקבות ניצול של משאבי המים בצורה כזאת שאמורה לתעדף את שתיית המים על מה שקורה בים המלח.

<רם אלמוג: זה לא באחריות משרד התיירות.

<רם אלמוג: לכן צריך להיות פה איזה שהוא גוף מתכלל עליון שעושה עבודת מטה רוחבית ולקבל פה החלטות לטווח הארוך.

<רם אלמוג: מה שאמר שאול הוא לגמרי נכון, ופה ראשי המועצות, עם כל מה שדב אומר ככה מלבו, צריך להגיד את הדברים, אנחנו שינינו את סדרי העדיפויות לגבי אותו כסף, אותו סכום שקיבלנו, לטובת פיתוח, לטובת התושבים, אבל זו לא הייתה המטרה.

דוד אמסלם: רם, הבנו.

דוד אמסלם: תודה רבה.

דוד אמסלם: דב, בבקשה, רצית לומר משהו.

<דב ליטבינוף: קודם כל, שאול, מצטייר מהדברים שלך שאתה מציל עכשיו את האזור, כאילו אתה קודח מים, עושה כבישים ועניינים.

דוד אמסלם: עצור, עצור, אל תיקח את זה לאישי.

<דב ליטבינוף: לא, זה לא אישי, רק צריך להעמיד את הדברים על דיוקם.

<דב ליטבינוף: הדבר הראשון זה לא לריב בינינו וכשיוצאת כתבה על קיבוץ עין גדי שמייבש את השמורה מבית היוצר של רשות הטבע והגנים, אז קחו בחשבון שקודם כל אנחנו מתייבשים ולא השמורה מתייבשת, אלא התושבים מתייבשים.

דוד אמסלם: דב, אתה רוצה לדבר לגבי הבולענים?

<דב ליטבינוף: כן.

<דב ליטבינוף: לגבי הבולענים, אני חושב שאנחנו נפספס את הישיבה הזאת אם אנחנו לא נצא מפה עם החלטה שאומרת שלא צריך משרד אחד שיוביל את העניין, אלא צריך צוות מנכ"לים.

<דב ליטבינוף: אתה אמרת את זה בישיבה לפני שנה בדיוק ואני יכול להקריא לך מה אתה כתבת, בסיכום יש פה שמונה סעיפים, רק סעיף אחד התקיים, זה הסיור שלכם שאתם עשיתם, שבעת הסעיפים האחרים לא התקיימו, ביניהם 'הוועדה מבקשת לכנס את צוות ההיגוי בראשות המנהלים הכלליים של המשרד להגנת הסביבה, משרד התיירות, לצרף משרד התחבורה, משרד הפנים ואוצר, כדי להכין תכנית אופרטיבית להתמודדות'.

דוד אמסלם: אני אגיד לך מה הייתה הבעיה שם, שלא אמרתי מי מרים את הטלפון ומכנס את הדיון הזה אצלו במשרד.

<דב ליטבינוף: אז היום, כדי לא לפספס את הדיון הזה וכדי שאפשר יהיה להגיע לתקציב 2017 עם החלטת ממשלה ועם תקציב צריך שיהיה צוות מנכ"לים, זה לא משרד אחד, מה שחבר הכנסת ברושי אמר, שזה משרד החקלאות ואמיר הלוי אמר 'לא אנחנו, משרד התיירות', זה נכון, צריך להיות צוות רב תחומי, רב משרדי, שירים את הדבר הזה ויביא את זה להחלטת ממשלה ויביא כסף ייעודי לעניין הזה.

<דב ליטבינוף: אם לא, פספסנו את הישיבה הזו.

דוד אמסלם: בסדר.

דוד אמסלם: אריה, אתה רוצה להגיד משהו?

<אריה כהן: כן, אני חושב שהחלטת הממשלה טיפלה בקציר המלח ובעצם רוב התקציבים נועדו לדרום ים המלח, לאגן הצפוני של ים המלח, שמתחיל ממצדה צפונה כמעט לא נועדו שום תקציבים בעניין הזה ומה שצריך להציל זה את האגן הצפוני של ים המלח.

<אריה כהן: שם גם מרוכזים רוב התושבים.

<אריה כהן: זה אמנם לא הרבה תושבים יחסית למדינת ישראל, אבל התושבים האלה נשארים ללא פרנסה ויש תהליך שלילי, תהליך הגירה שאנחנו מתחילים לראות את הניצנים שלו וזה לא בסדר.

<אריה כהן: לכן אני חושב, אני לא יודע מי, אני חושב שאני מברך את הוועדה שהיא לקחה על עצמה את העניין, אבל בסופו של עניין אני חושב שזה לא רק עניין של התושבים, ים המלח הולך לנו לאיבוד ואני חושב שזה דבר לאומי חשוב מאין כמותו, שאנחנו כתושבים אנחנו הש"ג, השומרים שם, וצריך להגן על ים המלח.

<אריה כהן: אני אומר, מעין פשחה דרומה עד מצדה אין היום גישה לים המלח.

<אריה כהן: גם חמי עין גדי, שלאחרונה מתחילים לראות תופעות כאלה ואחרות, אין גישה לים.

<אריה כהן: אנחנו פחות או יותר מעין פשחה דרומה איבדנו את הים.

דוד אמסלם: תודה רבה.

<אבי שחר: אני מנהל עסקי של קיבוץ מצפה שלם.

<אבי שחר: למעשה התחלת מסוים את הבעיה, אבל בינתיים פה זרו חול בעיניים ורוב הדברים שדיברו פה הם לא רלוונטיים.

<אבי שחר: ההשקעות שבוצעו, הקידוחים, המלונות, זה עשרות קילומטרים מהקיבוץ, אתה לא יכול לראות את זה גם ממשקפת, זאת אומרת המרחק הוא עצום, אין קשר בין הבולענים בצפון ים המלח לכל הסיפורים שסיפרו על המלונות ועל הקידוחים ועל כל השטויות האחרות.

<אבי שחר: הרצועה של הבולענים היא יחסית צרה מאוד.

<אבי שחר: כל מה שקיים ממזרח לרצועת הבולענים מת, כולל הגישה לים, כולל כל פעולה תיירותית, מה שניתן לעשות זה רק ממערב לקו הבולענים.

<אבי שחר: ממערב לקו הבולענים אלה מקומות יותר גבוהים, כבר מתחילים על המצוקים, מקומות הרבה יותר מבוססים.

<אבי שחר: מה שאנחנו ביקשנו, בעיקר ממשרד התיירות, זה אלטרנטיבה לחוף מינרל.

<אבי שחר: כמו שחמי עין גדי היום בסכנה ובשלב, מוקדם כזה או אחר, גם הם יצטרכו להיסגר, ברגע שזה יהיה איום לכניסה של תיירים ואחרים, חוף מינרל נסגר, ביקשנו חלופה לחוף מינרל.

<אבי שחר: יושב פה במקרה נציג של BDO, אחד מהמשרדים הגדולים בארץ לראיית חשבון, לפני כשנה וחצי הוא עשה לנו עבודה גדולה על גובה הנזק.

<אבי שחר: גובה הנזק הוא מוכח.

<אבי שחר: עכשיו אתה צריך לייעץ לנו מה לעשות, או להתחיל להשתדל מול משרדי הממשלה כאלה ואחרים, דרך הצעת מחליטים, כי אף משרד ממשלתי לא מוכן לתקצב את זה, כי זה כסף, לכל אחד אין כסף, אף אחד לא רוצה להוביל, אם הוא מוביל הוא צריך לתת כסף, או ללכת לנתיב של תביעה משפטית.

<אבי שחר: אני הייתי מאוד מעוניין לשמוע ממך איך אתה מייעץ להתקדם בנושא.

דוד אמסלם: אני לא פה בקטע של ייעוץ, אתם תפעלו לפי הבנתכם.

דוד אמסלם: אני כאן כרגע בקטע של הממשלה.

<אבי שחר: זה המצב.

<אבי שחר: המצב הוא - - -

דוד אמסלם: הבנתי.

<אבי שחר: כל מה שדיברו פה לא רלוונטי אלינו בכלל.

זאב בנימין בגין: אני מבקש לשאול, לדבריך, אתה ביקשת ממשרד התיירות חלופה לחוף מינרל.

זאב בנימין בגין: ההנחה הטמונה בבקשה היא שחלופה לנזק בתיירות צריכה להיות פרויקט תיירותי.

זאב בנימין בגין: אני שואל אם זה הכרחי, כי יכול להיות שבסופו של דבר יהיה לנו גבול, או נראה לפנינו גבול, ביכולת לפתח דווקא תשתית תיירותית נוספת וייתכן שצריך לפתוח את היריעה וללכת לאופק יותר גדול ולומר אנחנו מחפשים חלופה כלכלית.

זאב בנימין בגין: לא נכתב במגילת היסוד שרק תיירות תהיה העיסוק של התושבים.

<אבי שחר: נכון.

<אבי שחר: כשאני מנתח את ה - - -

זאב בנימין בגין: אני לא נגד, אם יש תכנית תיירותית חלופית אדרבא ואדרבא.

<אבי שחר: יש, כן.

<אבי שחר: יזמנו תכנית.

<אבי שחר: ציר 90 באזורנו, עד ערב המשבר, זה היה ציר התיירות הגדול ביותר בארץ.

<אבי שחר: רק למצדה, מצדה זה קרוב למיליון איש שנכנסים ויוצאים, ישראלים וזרים.

<אבי שחר: המקום שלנו, מבחינת היתרונות והחסרונות, הוא לא מתאים, לא לתעשייה כבדה ולא לתעשייה קלה.

<אבי שחר: קשה מאוד להשיג אנשי מקצוע, הוא לא מתאים להיי טק.

<אבי שחר: תיירות זה - - -

דוד אמסלם: אין ספק שמדובר בחלופות לפרנסה כזאת או אחרת, אני לא נכנס לזה כרגע, זה לא הדיון שלנו.

<עמנואל ויזר: אני נציג לשכת עורכי הדין.

<עמנואל ויזר: ככל שמדובר בפיצוי לתושבים וטיפול בבעיות המקומיות שנוצרות אין לי מה להוסיף, הכול בסדר.

דוד אמסלם: או לא בסדר.

<עמנואל ויזר: או לא בסדר, אבל הייתי רוצה להתייחס לשתי אמירות שנאמרו כאן וקשורות לפתרון היסודי של הבעיה והוא נסיגת ים המלח.

<עמנואל ויזר: נאמר כאן למשל שאי אפשר להתמודד עם בעיית הבולענים וצריך לראות איך חיים איתה ונאמר כאן שהשאלה היא האם המים האלה ישמשו אותנו לשתייה או לים המלח.

<עמנואל ויזר: אני רוצה להצביע על שינוי גדול שחל בשנים האחרונות והוא נושא התפלת המים.

<עמנואל ויזר: זאת אומרת אותה בעיה אקוטית של חוסר מים במדינת ישראל שגרמה להפסקת הזרמת מים לים המלח והניצול למקורות אחרים היא היום פחותה ונדמה לי שהיא שווה חשיבה מחדש מה עושים עם המים האלה.

<עמנואל ויזר: למשל יש היום השבה של מים לשורה של נחלים שמחזירים אותם לחיים וזה טוב וזה יפה, רק צריך לבחון איפה העדיפות, האם להחזיר את המים לנחלים האלה או להחזיר אותם לים המלח.

<עמנואל ויזר: מדינת ישראל מספקת גם מים לרשות הפלסטינאית - - -

דוד אמסלם: עמנואל, אני לא רוצה לדון בסוגיית המים, הדיון כאן זה למה - - -

<עמנואל ויזר: שם בעצם הפתרון גם לבעיית הבולענים.

דוד אמסלם: עמנואל, זה יותר מורכב.

זאב בנימין בגין: אתה אומר, לדבריך, שם טמון הפתרון.

<עמנואל ויזר: לא, אמרתי שצריך לבדוק את זה.

זאב בנימין בגין: באפשרויות שנפתחות עם התפלת המים.

זאב בנימין בגין: אני מבקש להזכיר שהמדינות שעוצרות ואוצרות את המים בדרך לים המלח הן סוריה וירדן, מלבד ישראל, ועוד איזה 80 מיליון קוב בלבנון, אני חושב, ומלבד זאת מפעלי ים המלח.

זאב בנימין בגין: לומר ששם, בדבריך, הפתרון בה"א הידיעה, אני חושב שזה לא מדויק.

<עמנואל ויזר: אני אומר שצריך לחשוב על זה, אני לא אומר ששם הפתרון.

זאב בנימין בגין: לא הייתי תולה בזה תקוות יתרות.

<שמעון דניאל: אפילו יותר מזה, חבר הכנסת בגין, שגם אם עכשיו מחזירים לים המלח את המים שהוא מקבל הבולענים ימשיכו להתפתח.

דוד אמסלם: שימי, אני לא בא לדון כרגע על הסוגיה, יש לי הרבה עבודה היום, יש לי יום ארוך פה, בגלל כבודו של בני בגין נתתי לו להשיב, זה לא קשור לדיון שלנו.

<דוידי מרום: אני יו"ר של מצפה שלם.

<דוידי מרום: קודם כל אני מברך אותך שאתה הגדרת יותר טוב מאיתנו שמדובר היום על אנשים ולא על בולענים וזה נושא הדיון.

<דוידי מרום: מכיוון שפה מזכירים תאריכים מ-2009 ו-2012 וכו' וגם ישיבה שהייתה לפני שנה, זה הקצב, לאנשים אין את הקצב הזה, בטח לא במזג האוויר שם.

<דוידי מרום: גם הפתרונות פה, על תכלול ומערכתי והכול ומירושלים יעברו מעל מצפה שלם, את המאות מטרים שמעליהם.

<דוידי מרום: אנחנו פנינו לאגף התקציבים שייתן לנו כרגע תקצוב ראשוני לתכנון ותשתיות.

<דוידי מרום: ברגע שזה יהיה מקובל על מי שיעבוד מולנו - - -

דוד אמסלם: מי זה אנחנו?

<דוידי מרום: אנחנו זה מצפה שלם.

דוד אמסלם: כל יישוב עובד - - -

<דוידי מרום: רק על עצמי לספר ידעתי.

דוד אמסלם: אני רוצה להבין, כל יישוב קם בבוקר - - -

<דוידי מרום: לצערי אנחנו עובדים לבד.

דוד אמסלם: אני רוצה להבין את הדינמיקה, נשמה.

דוד אמסלם: אתה קם בבוקר, רואה את הבעיה, רואה אין אף שפותר לך אותה, אתה מתחיל לעבוד מול אגף התקציבים?

<דוידי מרום: אני פניתי - - -

דוד אמסלם: אני שואל, אני מבין אותך.

<דוידי מרום: כן, כן.

דוד אמסלם: להיפך, זה מראה לי את המצוקה שלך.

דוד אמסלם: אתה אפילו לא יודע מה לעשות, אני מבין.

<דוידי מרום: התשובה היא כן.

<דוידי מרום: פונים לכל העולם ואשתו.

דוד אמסלם: למי באגף התקציבים פנית?

<דוידי מרום: לאמיר לוי.

דוד אמסלם: והוא ענה לכם?

<דוידי מרום: כן.

<דוידי מרום: הוא טיפל בזה, אסף, הוא שלח לאחד הרפרנטים ודיבר איתי ובזה נגמר הסיפור.

דוד אמסלם: אסף, מה אמרת לו?

<דוידי מרום: נדמה לי שזה היה אסף.

<אסף וסרצוג: לדעתי הייתה ישיבה לפני בערך שנה, היה נציג ממצפה שלם - - -

דוד אמסלם: לא חשוב, עזוב תאריכים, אתה היית שם?

<אסף וסרצוג: כן, ואמרנו שצריך לנסות לראות איך אפשר למצוא פתרון.

<אסף וסרצוג: אנחנו לא יודעים להקצות תקציבים, כמו שאתה אומר, לכל יישוב.

דוד אמסלם: לא, שאלתי - - -

<אסף וסרצוג: אז אני אומר, אנחנו ניסינו.

<אסף וסרצוג: הפתרון שאמרנו שצריך לנסות ללכת עליו זה לנסות לראות באמת דרך תקציבים פנויים שקיימים היום דרך החלטת הממשלה, לנסות לראות האם אפשר לייצר משם פתרונות דרך ועדת השלושה שדובר בה קודם, אם יש תקציבים פנויים לנסות לייצר משם פתרונות.

דוד אמסלם: ועדיין אתם מנסים?

<דוידי מרום: כלום.

<דוידי מרום: כן, עדיין - - -

דוד אמסלם: מתי שלחתם את המכתב?

<דוידי מרום: לפני חצי שנה, אני חושב.

<דוידי מרום: זה הקצב.

דוד אמסלם: אני אגיד לך מה אני מצפה מפקיד, מאמיר לוי אני מצפה, שכותב לו ראש מועצה או לא משנה מכתב מהסוג הזה.

<דוידי מרום: מנהל קיבוץ.

דוד אמסלם: הוא מבין שהבן אדם, הוא לא מצוי בנבכי הבירוקרטיה, הוא גם לא יודע, הוא לא יודע שצריך להביא החלטת ממשלה, הוא לא יודע גם מי אמור להביא אותה.

דוד אמסלם: הוא קם בבוקר, הוא אזרח, והתפקיד שלנו הוא לעזור לאזרחים, לא הפוך, זה לא מדינה שיש לה אזרחים, אלה אזרחים שיש להם ממשלה, לא הפוך.

דוד אמסלם: קיבלתי מכתב כזה, דרך אגב אני קיבלתי מאות ואלפי מכתבים מהסוג הזה, כשאני הבנתי שהאזרח לא יודע, הוא פנה לכתובת הלא נכונה, אני לא שולח לו את המכתב חזרה ואומר לו 'פנית', אני מבין שהוא לא מבין, אז אני לוקח את עבודת התכלול, מבין, אני קורא לפלוני אלמוני, עושים איזה ישיבת קפה קטנה ומבינים שיש פה בעיה ואז אנחנו מקדמים אותה.

דוד אמסלם: או שנתנו לו תשובה, שמים את המכתב במגרסה וממשיכים הלאה?

<אסף וסרצוג: אני רוצה להגיד על זה מילה.

<אסף וסרצוג: אל"ף, עשינו אחר כך ישיבה בנושא, יש כמה אנשים שיש להם את הטלפון שלי, אני אף פעם לא הסתרתי אותו, כל מי שרוצה יכול לקבל, יכול לדבר איתי, מנסים לחשוב ביחד.

<אסף וסרצוג: צריך להבין, זה שבאים ואומרים שיש בעיה זה לא אומר שיש לנו פתרון באופן מיידי לעשות אותו.

<אסף וסרצוג: אני מסכים לחלוטין עם הדברים שאתה אומר ו - - -

איתן ברושי: אותו כסף שתפתרו את בעיית עמונה.

דוד אמסלם: מה הקשר?

איתן ברושי: מה הקשר?

איתן ברושי: לשם יהיה כסף, אתה תראה.

דוד אמסלם: לא הבנתי, מה הקשר?

דוד אמסלם: רק שהמשפט הזה אולי תורם לך בפריימריז, אבל מה הקשר?

איתן ברושי: מה לפריימריז?

איתן ברושי: אני יודע מי יושב פה?

דוד אמסלם: מה הקשר לדיון?

איתן ברושי: אתה יודע שהם לא פותרים את הבעיה.

<אסף וסרצוג: רק להגיד לגבי מה שהיו"ר אמר.

<אסף וסרצוג: אני מסכים איתך לחלוטין ואנחנו לגמרי לא בשום ניסיון לנפנף את זה מאיתנו.

<אסף וסרצוג: כל מי שפונה אלינו תמיד אנחנו מנסים לעזור, לא תמיד יש לנו יכולת.

דוד אמסלם: עזוב, הוא שלח לך מכתב - - -

<אסף וסרצוג: אבל יש אנשים ממצפה שלם - - - שדיבר איתי אפילו לא מזמן ושאל אותי - - -

דוד אמסלם: אני מצפה שאם אמיר לוי קיבל מכתב מהסוג הזה והוא לא יודע גם הוא מה לעשות, שיעלה את זה רמה למעלה.

דוד אמסלם: יגיד לשר שלו, 'תשמע, אני לא יודע מה לעשות עם הדבר הזה, אני גם, אני לא מבין בכבישים, אני לא מהנדס, אני לא מבין בבולענים, אבל יש פה מצוקה של יישוב, אנחנו חייבים להיכנס פנימה, אז אולי תעלה את זה למשרד ראש הממשלה, אנחנו הרי בסוף רק מביאים את הכסף'.

<אסף וסרצוג: מי שדיבר איתי, ייעצתי לו איך להתקדם עם הדבר הזה.

דוד אמסלם: טוב, תודה.

דוד אמסלם: בוא נשמע את עבדאללה ואחר כך נסכם.

עבדאללה אבו מערוף: בכל זאת כמה מילים צריך לדבר.

עבדאללה אבו מערוף: אם מדברים על הבולענים, אנחנו דנים, אם לא, עזוב את זה בצד, כמו שיש דעה כזאת שצריך לחיות איתם או לצידם עד סוף, וכל הדיון הזה אין לו קייס, אין לו מקום.

עבדאללה אבו מערוף: לעשות תכנית של תיירות ושיקום אגן ים המלח והכול, זה לא הנושא, אבל אני חושב שאכן זה הנושא, אחד נושק לשני.

עבדאללה אבו מערוף: אם אנחנו אומרים שזה אסון טבע וזה תופעת טבע שאנחנו לא יכולים בכלל בשום אופן לטפל בה או להתמודד איתה, אמנם זה ברור שאפשר, כי חלק מזה זה מעשה של בני אדם, שאיבת המים, אני לא אדבר למה זה נוצר ואיך נוצרו הבולענים, עובדה, אז מי ישלם את המחיר?

עבדאללה אבו מערוף: אנחנו מחפשים כסף.

עבדאללה אבו מערוף: כל הדיון כאן, שעה וחצי-שעתיים, על כסף, משרד האוצר, משרד התיירות, התשתיות והגנת הסביבה, כמה מיליונים או מיליארד שקל.

עבדאללה אבו מערוף: אם אין כסף לעשות את השיקום וללמוד איך לחיות ליד הבולענים או לצידם או איתם ולטפל בכל הנזקים, כסף יש, מה חברת מפעילי ים המלח תורמת לזה או מה היא חייבת לתת לזה?

עבדאללה אבו מערוף: האם מישהו חשב על זה?

עבדאללה אבו מערוף: כמה כסף היא מרוויחה משאיבת המים?

עבדאללה אבו מערוף: הנה, יש כסף, איפה הממשלה?

עבדאללה אבו מערוף: איפה האחראים על זה?

עבדאללה אבו מערוף: יש כאן נייר עמדה של אדם טבע ודין.

עבדאללה אבו מערוף: אני קורא כמה דברים פשוטים מאוד, איך להתנהג.

עבדאללה אבו מערוף: לא צריך להיות פילוסופים, לא צריך להיות כלכליים, לא צריך להיות פוליטיקאים בשביל לראות שאכן יש בעיה שחברת ים המלח צריכה לשלם כסף ושם טמון הכסף.

עבדאללה אבו מערוף: יש כאן כל מיני ארגונים, עורכי דין וראשי מועצות, הכול מכובד, אבל בבקשה, מישהו עשה קונטרול על איך היא שואבת מים משם?

עבדאללה אבו מערוף: היטל על הפקת מים, היא משלמת את מה שצריך?

עבדאללה אבו מערוף: יש להם ויזה פתוחה לשאוב מים, מישהו אמר כרטיס פתוח, מישהו חשב על זה?

עבדאללה אבו מערוף: הנה, יש כסף, יש מיליארדים של כסף שם.

עבדאללה אבו מערוף: אין באוצר כסף, אמיר לוי ולא יודע מי הוא, 600 מיליון שקל למשרד התיירות הולך ככה סתם, לאן זה הלך?

עבדאללה אבו מערוף: מישהו הפיק תועלת מזה?

עבדאללה אבו מערוף: בסדר, קשה לטפל בבולענים - - -

<אמיר הלוי: איזה 600 מיליון שקל?

עבדאללה אבו מערוף: של משרד התיירות, שרוב הכסף, 622 מיליון שקל היה למשרד התיירות, לפי התכנית של הממשלה.

<אמיר הלוי: למה אתה אומר שהלך סתם?

עבדאללה אבו מערוף: איפה זה?

עבדאללה אבו מערוף: הוויכוח שהיה כאן - - -

<אמיר הלוי: תבוא איתנו, נראה לך מה נעשה.

עבדאללה אבו מערוף: בסדר, אני אבוא.

עבדאללה אבו מערוף: אז הייתם נותנים עכשיו דין וחשבון איפה הלך הכסף הזה.

עבדאללה אבו מערוף: לכן יש אפשרות, אם כביש 90 קורס אין תיירות בכלל, אז איך לעשות מניעה שכביש 90 לא יקרוס?

עבדאללה אבו מערוף: הכול זה מעגל סגור, אם נישאר במעגל הקסמים זה בור פתוח שאין לו סוף וכל הכסף הולך לשם וזה הכול, וחברת ים המלח ממשיכה להרוויח מיליארדים ולא מטפלים בתופעה.

דוד אמסלם: תודה, עבדאללה.

זאב בנימין בגין: שאלה.

זאב בנימין בגין: כשמדברים על מבט כולל אזורי אז אני מבקש לשאול את העוסקים בדבר, האם היעדר תמ"א משפיע על היכולת שלנו לתכנן כהלכה לטווח ארוך?

זאב בנימין בגין: היא דרושה, היא לא דרושה?

זאב בנימין בגין: אני זוכר את הטיפול, אני חושב, במשרד של לרמן לפני שמונה, עשר שנים.

<שאול גולדשטיין: כל הפעולה שלנו - - -

זאב בנימין בגין: אבל אם אין צורך אז חבל על הכסף.

<שאול גולדשטיין: אבל יש תמ"א, יש תמ"א 13 שפעלנו - - -

<דב ליטבינוף: לא, אין תמ"א 13.

זאב בנימין בגין: לכן אני שואל.

<דב ליטבינוף: היא לא הוכנה.

<דב ליטבינוף: זה מסמך, אבל התמ"א לא אושרה בשום מקום.

<שמעון דניאל: אין תמ"א 13, צריך לדעת, גם תמ"א 13 שהוקמה לא הייתה תכנית שמכוחה ניתן להוציא היתרי בנייה, אז היא לא הייתה פותרת את העניין.

<שמעון דניאל: אבל צריך לעשות הבחנה בין האגן הדרומי לאגן הצפוני, באגן הדרומי בימים אלה אושרה תכנית אחת, תכנית שנייה תאושר, אני מקווה, עד אוגוסט וזה נותן מענה סטטוטורי מלא.

זאב בנימין בגין: ברמת המחוז?

<דב ליטבינוף: לא, מבריכה 5 דרומה.

<שמעון דניאל: ומה שחשוב שהיא נוגעת בלב העניין של הבולענים, גם איך להתמודד עם נושא הבולענים ויציבות הקרקע.

<שמעון דניאל: בעניין של האגן הצפוני צריך להבין שאין תמ"א כי זה מינהל, זה גופים אחרים, ואנחנו מצויים בדו שיח עם המינהל האזרחי כדי לנסות לתפור גם לשם מענה.

<שמעון דניאל: אז מה שאני רוצה לומר זה שתמ"א 13 לא הייתה הפתרון והיא לא מקודמת יותר, היא נקברה בקבורת חמור - - - אני מקווה שנמצא גם לעניין הזה פתרון.

<שמעון דניאל: התשובה היא כן, צריך תשתית סטטוטורית כדי לטפל בדברים.

דוד אמסלם: תודה.

דוד אמסלם: מישהו רוצה לומר משפט אחרון, מישהו שלא דיבר, אני רוצה לסכם.

דוד אמסלם: בבקשה.

<שרית כספי אורון: אני רק רוצה לחזק מה שנאמר על ידי חבר הכנסת, שאכן יש סיבה לשורש של הבעיה, שהיא ירידת המפלס, 60% הם מעצירת המים מלהגיע לאגן, אבל 40% נוספים זה השאיבה מהאגן עצמו.

<שרית כספי אורון: כל שנה מפעלי ים המלח שלנו מעבירים 35-37 סנטימטרים של ים המלח לאגן הדרומי ואז עושים אידוי שם.

<שרית כספי אורון: צריך לקחת את זה בחשבון, הם מרוויחים על זה מאות מיליונים אם לא מיליארדים והכסף הזה, מתוך הרווחים האלה צריך לגבות פיצוי על הנזק שנגרם לאגן הצפוני ושהממשלה תיקח לידיים שלה לפקח על הנעשה באגן הזה.

<אליהו רז: אני אלי רז, גיאולוג, מרכז מדעי ים המלח בערבה.

<אליהו רז: אני רוצה להביא דברים מן השטח כדי שתדעו מה המצב.

<אליהו רז: אי אפשר לנתק את בעיית הבולענים מבעיית הפרנסה והאנשים, ברוח הדברים שאתה אמרת.

<אליהו רז: כרגע, היום, אתמול מסתובבים תיירים, משרד התיירות, שלא יודעים בכלל, אף אחד לא אומר להם שום דבר, הם מסתובבים עם תרמילים על הגב ועם המזוודות, נהגי האוטובוס לא יודעים איפה להוריד אותם.

<אליהו רז: זו תמונה כאוטית לחלוטין.

<אליהו רז: תמונת התיירות, המוניטין התיירותי של ים המלח, באזור עין גדי לפחות, במצפה שלם, נשחק, כל יום הוא נשחק.

<אליהו רז: הפרויקט היחידי שעדיין עובד זה מרחצאות עין גדי, זה נתיב אל הים שהיה בלעדי למרחצאות.

<אליהו רז: חייבים לטפל בו ולפתוח אותו לציבור הרחב, לציבור התיירים.

<אליהו רז: אנחנו הולכים לאבד את ההזדמנות לעשות את זה, כי הפרויקט היחידי שעדיין עובד ממזרח לכביש הוא מאוים.

<אליהו רז: יש לנו עכשיו את הזמן לעשות טיפול.

<אליהו רז: הטיפול צריך להיות בשלושה שלבים.

<אליהו רז: קודם כל צריך להיות דבר מיידי, מהיום למחר, כדי להגן על קטעים במסלול אל הים, ויש דרכים להגן על המסלול הזה ואנחנו מנסים לקדם אותם, רק צריך כמובן מימון לזה.

<אליהו רז: זאת אומרת לטווח הקצר, אבל צריך גם לכוון לטווח הארוך, כי שום דרך שנעשה בטווח הקצר לא תחזיק לנצח.

דוד אמסלם: תודה.

<טובי שור: אדם טבע ודין, אני חושב שמבחינתם מפעלי ים המלח זה הפתרון לכל צרות המדינה, פחות או יותר, לכן הם מסתובבים - - -

דוד אמסלם: אתה מהמפעלים?

<טובי שור: אני מהמפעלים.

דוד אמסלם: עזוב, שמעתי.

<טובי שור: לא, דודי, חשוב לי כן להגיב.

<טובי שור: אני בדרך כלל לא מגיב על מה שהם אומרים, אבל לפחות חשוב לדייק בעובדות.

<טובי שור: מפעלי ים המלח תורמים פחות מ-20% לנסיגת המפלס, יש פה דיונים בוועדה לביקורת המדינה ובוועדת הפנים שנים על גבי שנים שהמדינה תשים את השקל הראשון בסיפור של בעיית הבולענים.

<טובי שור: אז לפחות בואו נהיה קצת הוגנים ואחרי שהמדינה שמה את השקל הראשון מפעלי ים המלח מעבירים כל שנה מאות מיליוני שקלים למדינה תמלוגים.

עבדאללה אבו מערוף: אז תעשו הגרלה מי שם ראשון.

<טובי שור: מפעלי ים המלח משקיעים מיליארדי שקלים בפרויקט הקציר, שהם מממנים אותו פחות או יותר לבד, עם 10% מימון של המדינה.

<טובי שור: אז בואו לפחות נשים את העובדות כמו שהן ולפחות לא נעוות את העניין.

<טובי שור: מפעלי ים המלח כרגע זה לא הבעיה של נסיגת המפלס.

<טובי שור: בואו, כשנפתור את הבעיות האחרות, של נסיגת המפלס והבולענים אני מבטיח שאנחנו גם נשתף פעולה בעניין הזה.

דוד אמסלם: מאה אחוז, תודה רבה.

<אריה שחל: אני חבר קיבוץ עין גדי.

<אריה שחל: קודם כל אני רוצה להדגיש את מה שנאמר פה, שכל העיסוק עד עכשיו היה בהרבה נושאים, אבל לא עיסוק במתיישבים.

<אריה שחל: התקבלה החלטת ממשלה לפני כעשר שנים והדגש היה על קיבוץ עין גדי, לא על האזור, האוצר לא רצה לעסוק באזור כולו, אמרו יש בעיה ליישוב, הבעיה שנובעת מהבולענים, נטפל בה.

<אריה שחל: אני יכול להגיד שהוקצבו כספים, עד היום אנחנו לא מצליחים לממש את התכנית הזאת שהוצגה אז ואושרה בגלל קשיים, אני לא יודע אם לקרוא להם בירוקרטים או בשם אחר, קשיים בתוך משרדי הממשלה, משרד החקלאות והאוצר.

<אריה שחל: אתם מדברים על החלטות ממשלה נוספות, אני מייחל שהחלטה מלפני עשר שנים תתבצע.

דוד אמסלם: תודה.

<חמוד באסל: אני לא רוצה להרחיב, מאוד בקצרה, חצי דקה אפילו.

<חמוד באסל: בקטע שבין נחל דוד לעין גדי, לצורך העניין כביש 90, כדרך ראשית בקטע הזה שנסגר, רציתי להגיד לפורום שבימים אלה אנחנו מקדמים תכנון סטטוטורי של התוואי החלופי, שהוא מחוץ לטווח רצועת המלח, ש - - - גיאולוגית מתחת לכביש, בשל בעיית ההיפערות של הבולענים.

<חמוד באסל: אנחנו מקדמים, כמשרד התחבורה, תכנון סטטוטורי בשביל להסדיר את הכביש הזה כדרך קבועה עם כל ההשלכות, בין דרך ראשית של כביש 90, שהיא מהירה, ל-90 קמ"ש, ליותר דרך נופית, שהיא יותר איטית.

<חמוד באסל: אז זה בתהליך אצלנו ואנחנו מתקדמים עם זה.

<אמיר הלוי: אכן, אדוני היושב ראש, לאחר מה שנאמר פה, אני חושב שאנחנו נמצאים בנקודת זמן כשאנחנו סיימנו את החלק הראשון ואת מה שנתבקשנו בהחלטת הממשלה ואנחנו העברנו למשרד ראש הממשלה ולמנכ"ל את המתווה המוצע אז זו נקודת הזמן שצריכים לדאוג, בעזרתך, אדוני היושב ראש, שהממשלה על כל הגורמים שרלוונטיים לנושא הזה תוביל את הנושא, משרד ראש הממשלה, משרד האוצר, כשברור שיש פה משרדים, כמו הגנת הסביבה, כמו החקלאות, כמו התיירות, שאנחנו מאוד דומיננטיים, אבל זה צריך להיות מובל בעבודת מטה שונה ממה שנעשה עד עכשיו.

<אמיר הלוי: אני מקווה שכך ייעשה מהר.

דוד אמסלם: אני רוצה, ברשותכם, לסכם את הדיון.

דוד אמסלם: אני חושב שמה שקורה באזור ים המלח מבחינת הממשלה זה אחד הביזיונות הכי גדולים שנתקלתי בהם אי פעם בחיי.

דוד אמסלם: זה לא יאומן כי יסופר.

דוד אמסלם: כל פעם אני נתקל פה באבסורד אחר, אבל הפעם לדעתי ממש מה שנקרא הגדילו לעשות.

דוד אמסלם: יש שם יישובים שכאילו לאף אחד לא אכפת מהם.

דוד אמסלם: המדינה שלחה אותם לשם, עודדה אותם, הם היו פעם חלוצים, היום הם בעיה.

איתן ברושי: עכשיו הם פראיירים.

דוד אמסלם: אל תעזור לי.

איתן ברושי: זו דעתי.

דוד אמסלם: כמו שאמרתי קודם, כשהם פרחו ולא היו בולענים ולאט לאט החופים ככה התפתחו והתיירות וכו', אז אני מניח שמס הכנסה היה בא לביקורת שם מדי פעם כדי להבין איפה הכסף שלו.

דוד אמסלם: היום, זה לא מעניין אף אחד.

דוד אמסלם: אני בשוק, יש שם אנשים.

דוד אמסלם: אני בא מהזווית של התושבים.

דוד אמסלם: לכן אני מחלק את העסק לשני חלקים, האחד זה הנושא של הבולענים.

דוד אמסלם: באמת אני לא מבין בזה הרבה, אני קראתי הרבה חומרים על העניין הזה, אבל אני עדיין לא בקי בסיפור.

דוד אמסלם: מדינת ישראל צריכה לעשות דיון מקצועי איך היא רוצה לטפל בכלל בנושא ים המלח/בולענים.

דוד אמסלם: אני לא יודע אם זה נכון, לסלול את הכביש או לא לסלול.

דוד אמסלם: יכול להיות שאם נסלול את הכביש, כמו שסללתם את החדש ואחרי שנה הוא נפל והלכו לאיבוד שם כמה מאות מיליוני שקלים ככה, כולל הגשר החדש.

דוד אמסלם: אני לא בקי בזה, אבל מישהו צריך לעשות עבודה ולהחליט מה עושים באותו חבל ארץ.

דוד אמסלם: זאת עבודה מקצועית, בעיקרה גיאולוגית, שצריכה להמליץ לממשלה מה עושים, בכלל קדימה, לא עכשיו, לא בשנה הבאה, מה עושים ב-50 השנה הקרובות, מה קורה שם, זה פעם אחת.

דוד אמסלם: הנושא שמטריד אותי זה מה עושים מחר בבוקר, מה שנקרא מה פדרו עושה מחר בבוקר.

דוד אמסלם: בינתיים רק מדברים, מביאים כספים, לדעתי פחות לנושאים המרכזיים שזה בני אדם, ולכן מה שאני אעשה זה אני אזמן אצלי פגישה, אני מקווה בשבועיים הקרובים, אני מבקש ממנהלת הוועדה, את מנכ"ל ראש הממשלה, מנכ"ל תיירות, חקלאות, אגף תקציבים ואני צריך שגם שימי יהיה וגם שאול.

זאב בנימין בגין: גם את פנים וכלכלה.

דוד אמסלם: עוד לא, אני לא הולך לנהל את הממשלה עכשיו, אני עוד לא שם.

דוד אמסלם: כל המטרה של הדיון הזה זה לא לייצר כרגע מצע לדיון, אלא מי מביא את החלטת הממשלה.

דוד אמסלם: אני צריך לעזור למנכ"ל ראש הממשלה 'למנכל' את עצמו.

דוד אמסלם: זו הכוונה שלי בדיון הזה.

דוד אמסלם: אני רוצה שהתוצר של הדיון יהיה שמנכ"ל ראש הממשלה יבין שהוא צריך לעשות דיון אצלו ולכנס את מי שאתה אומר, לנתח איזה גופים קשורים, לעשות שולחן עגול ולהזמין אותם ולהגיד להם 'רבותיי, יש פה בעיה שחוצה משרדים' ולא אחד או שניים, זה כנראה שישה-שבעה ואני רוצה להביא החלטת ממשלה לפני דיוני התקציב ואין לנו הרבה זמן, אז בואו נתחיל להתקדם בשבועיים-שלושה הקרובים, נביא איזה שהוא מתווה, גם אם אנחנו נטעה בכספים, גם אם ניתן לזה אחרי זה פיין טיונינג בהמשך, אבל בואו נתחיל לקחת את העסק ולקדם אותו בזווית בעיקר של התושבים, לא רק בזווית של התיירות.

דוד אמסלם: בזווית של התושבים, מה עושים שם קודם כל עם התושבים הקיימים, האם מפנים אותם, האם מתגברים אותם?

דוד אמסלם: האם מוסיפים להם ענפים חדשים?

דוד אמסלם: פותחים להם ענפי פרנסה חדשים?

דוד אמסלם: יש הרבה רעיונות, אבל בוודאי ובוודאי אי אפשר לאכול בורקס ולהעביר עוד שנה ועוד שנה.

זאב בנימין בגין: אדוני היושב ראש, יש לי ניסיון רע משנה שעברה לגבי פרשנות של דבריי.

זאב בנימין בגין: אני מציע שתאמר מיד שלא התכוונת באמת להעלות את השאלה האם פינוי התושבים בא בחשבון.

זאב בנימין בגין: אני מציע לא לחזור על מה שהיה בשנה שעברה.

זאב בנימין בגין: הנה, אריה מסכים וגם דובי.

דוד אמסלם: רק שנייה, דקה.

זאב בנימין בגין: אני מזהיר תמיד את הדוברים, אירוניה לא נקלטת ב - - -

איתן ברושי: מקסימום ניסע לעין גדי ל - - -

דוד אמסלם: אני אסביר לך מה ההבדל.

דוד אמסלם: אתה נתת איזה שהיא דיאגנוזה של גיאולוג, זו הייתה הבעיה, אבל אני פה מקצין את המצבים בכוונה כדי לייצר את האבסורד.

דוד אמסלם: לכן אני אומר, בגדול, צריך לחשוב על כל ספקטרום האפשרויות, גם התיאורטיות, ובסופו של דבר לייצר החלטה שאני בטוח שאני מבין מה היא צריכה להיות, אבל אני משאיר אותה - - -

איתן ברושי: אפשר הערה להחלטה שלך?

<אריה כהן: אפשר - - -

דוד אמסלם: אבל אני עדיין לא שם, אריה, אני מסביר.

דוד אמסלם: אני לא רוצה לפתח פורום יותר מדי גדול בגלל שלכנס אותו ייקח לנו שלוש שנים, אני צריך שמנכ"ל רוה"מ יבין שזה נופל במגרש שלו וזה הסיפור שלי פה.

דוד אמסלם: השלב הבא יהיה לכנס אתכם, להביא עוד אנשים ועוד משרדים כדי לייצר מסמך לממשלה.

איתן ברושי: אני רוצה להוסיף עוד משהו.

איתן ברושי: אני מקבל את הסיכום, אבל אני רוצה שתי הערות.

איתן ברושי: אחת, שראשי המועצות יכינו את החומר ולא יחכו לישיבה שיוזמנו, אלא לפי דעתי ככל שאפשר מוקדם.

דוד אמסלם: החומר כבר מוכן.

איתן ברושי: לא, שיהיה אצל היושב ראש מה אתם חושבים צריכה להיות ההחלטה ובהיקפים הכספיים הנדרשים.

דוד אמסלם: לא צריך, אני לא שם.

דוד אמסלם: אני עוד לא שם.

איתן ברושי: עוד משפט.

דוד אמסלם: לא, אני רוצה לסכם.

דוד אמסלם: אתה לא עוזר לי בעניין הזה.

איתן ברושי: שהם יכינו.

דוד אמסלם: אני בסיכום, אתה לא עכשיו לוקח משפט לסיכום.

דוד אמסלם: אני חשבתי שאתה רוצה להוסיף לי משהו לסיכום.

איתן ברושי: כן, עוד משפט אחד.

איתן ברושי: שיהיה מכתב, לפי דעתי, מאחר שהממשלה מחליטה על התקציב תוך שבועיים, אני חושב שלא כדאי לדחות את המכתב שלך לגורמים הנוגעים בדבר כסיכום לישיבה, שיהיה מכתב ולא רק הישיבה.

דוד אמסלם: אני מבקש, אמרתי, לקיים את הדיון.

דוד אמסלם: אני רוצה להתקדם, אתה מפריע לי, אתה לא מוסיף לי הרבה, לקדם את הדיון במשך השבועיים הקרובים.

דוד אמסלם: זה לא מכתב, אני מבקש לקיים דיון אצלי פה, משהו קטן.

דוד אמסלם: עד אז אני מבקש, מבחינת האוצר, בלי קשר למה יקרה, הסיפור של הבולענים, הניטור שלהם, לא קשור לשום דבר.

דוד אמסלם: יש רצף, תלמד, כשאנחנו מתחילים השקעה גם בניטור, ברגע שאנחנו מפסיקים זה עולה הרבה יותר כדי להתניע את המהלך עוד פעם.

דוד אמסלם: אז לכן ברמה ההגיונית, בלי קשר עכשיו לכל מה שאמרתי, חייב להיות שם ניטור רציף כל הזמן בגלל שזה אזור דינמי שכל הזמן מתפתח.

דוד אמסלם: מדובר בכמה לירות, אז במסגרת התקציב, לא קשור, צריכה להיות תקנה קבועה, לא קשורה לשום דבר, שנקרא ניטור הבולענים באזור ים המלח.

דוד אמסלם: זה לגבי הנושא של דיוני התקציב הזה.

דוד אמסלם: כשאתה יוצא מפה, כבר תפתח את הסעיף ותשב איתם כדי לראות אם צריך שם 3 או 4 מיליון.

<אסף וסרצוג: הם צריכים לפנות לגורם, זה הגנת סביבה, צריכים לדעת לפנות, יש להם רפרנט ספציפי באגף התקציבים.

דוד אמסלם: תדבר איתו.

דוד אמסלם: אני רק מבקש שזאת תהיה התוצאה.

דוד אמסלם: בדרך כלל מלאים אותי ואני מתעייף, רק תגיד להוא שיכתוב להוא ושיביא להוא.

דוד אמסלם: שמעת את העניין, הרי בסוף אתה הקופאי, אז דבר עם מי שצריך בגלל שזה נושא מאוד חשוב.

דוד אמסלם: כרגע, דרך אגב, דבר שהוא דרמטי פה מבחינתי, וזה מינהל התכנון.

דוד אמסלם: בסופו של דבר אני לא יודע אם אתם נתתם הנחיות תכנוניות לכל האזור הזה, באזור הבולענים.

דוד אמסלם: באזור בולענים, צריך להבין האם הוא בונה עכשיו משהו או לא בונה משהו, הרי זה משהו שיש שם התפתחות טבעית, צריך להנחות אותם.

דוד אמסלם: זה מה שביקשתי גם בדיון הקודם, יש לכם את ההנחיות לגביהם?

<קריאה: כן.

דוד אמסלם: הם יודעים עליהם, או רק אתם יודעים עליהם?

<קריאה: אני התייחסתי לזה, אמרתי שהם העבירו את זה לסבב, זה מתואם עם המתווה, יש הצעות, דווקא פה - - -

דוד אמסלם: טוב, בסדר.

דוד אמסלם: רבותיי, שוב פעם, אני אשתדל לעשות את הדיון בשבועיים הקרובים, זה לא תלוי בי, מה שמבחינתי אין שום בעיה להביא את הפורום הזה כדי להתחיל לגבש מתווה קדימה.

דוד אמסלם: תודה רבה לכולם.